**Ministerului Dezvoltării Regionale, Administrației Publice și Fondurilor Europene**

**Programul Operaţional Infrastructură Mare 2014-2020**

***Axa Prioritară 6: Promovarea energiei curate şi eficienţei energetice în vederea susţinerii unei economii cu emisii scăzute de carbon***

**Obiectivul specific 6.4-** **Creşterea economiilor în consumul de energie primară produsă în sisteme de cogenerare de înaltă eficienţă**

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

**Sprijinirea investiţiilor în cogenerare de înaltă eficienţă**

Cod apel: POIM/120/6/4/Apel de proiecte pentru sprijinirea investiţiilor în cogenerare de înaltă eficienţă

*2017*

*CUPRINS*

[Capitolul 1. Informaţii despre Apelul de Proiecte 3](#_Toc481628867)

[1.1. Axa prioritară, proritatea de investiţii aferentă şi obiectivul specific 3](#_Toc481628868)

[1.2. Tipul apelului de proiecte şi perioada de depunere a propunerilor de proiecte 3](#_Toc481628869)

[**1.3. Acţiunile sprijinite şi activităţi** 4](#_Toc481628870)

[1.3.1. Acţiunile finanţabile conform POIM 4](#_Toc481628871)

[1.3.2. Activităţile finanţabile în cadrul Obiectivului specific 6.4 6](#_Toc481628872)

[**1.4. Tipuri de solicitanţi** 6](#_Toc481628873)

[**1.5. Grup ţintă** 7](#_Toc481628874)

[**1.6. Indicatori** 7](#_Toc481628875)

[**1.7. Alocarea stabilită pentru apelul de proiecte** 10](#_Toc481628876)

[**1.8. Valoarea minimă şi maximă a proiectului, rata de cofinanţare** 11](#_Toc481628877)

[**1.9. Ajutor de stat** 12](#_Toc481628878)

[Capitolul 2. Reguli pentru acordarea finanţării 16](#_Toc481628879)

[**2.1. Eligibilitatea solicitantului** 16](#_Toc481628880)

[**2.2. Eligibilitatea proiectului** 21](#_Toc481628881)

[**2.3.Eligibilitatea cheltuielilor** 25](#_Toc481628882)

[Capitolul 3. completarea Cererii de Finanţare 30](#_Toc481628883)

[**3.1. Completarea fişei de proiect** 30](#_Toc481628884)

[**3.2. Înregistrarea solicitantului în sistem** 31](#_Toc481628885)

[**3.3. Modalitatea de completare a Cererii de finanţare** 32](#_Toc481628886)

[**3.3.1 Obiectivele şi rezultatele proiectului** 32](#_Toc481628887)

[**3.3.2. Context şi justificare** 32](#_Toc481628888)

[**3.3.3 Sustenabilitate** 33](#_Toc481628889)

[**3.3.4 Relevanţă** 33](#_Toc481628890)

[**3.3.5 Riscuri** 33](#_Toc481628891)

[**3.3.6 Complementaritate** 33](#_Toc481628892)

[**3.3.7 Aplicarea principiilor orizontale** 34](#_Toc481628893)

[**3.3.8 Specializare inteligentă** 35](#_Toc481628894)

[**3.3.9. Descrierea investiţiei** 35](#_Toc481628895)

[**3.3.10 Evaluarea Impactului asupra Mediului (EIM)** 35](#_Toc481628896)

[**3.3.11 Studiul de fezabilitate** 36](#_Toc481628897)

[**3.3.12 Analiza Cost Beneficiu** 36](#_Toc481628898)

[**3.3.13. Managementul de proiect** 41](#_Toc481628899)

[**3.3.14. Elaborarea bugetului şi categoriile de cheltuieli** 42](#_Toc481628900)

[Capitolul 4. Procesul de evaluare și selecție 43](#_Toc481628901)

[**4.1 Descriere generală** 43](#_Toc481628902)

[**4.1.1 Verificarea administrativă și a eligibilității cererilor de finanțare** 43](#_Toc481628903)

[**4.1.2 Evaluarea cererilor de finanţare** 44](#_Toc481628904)

[**4.2 Depunerea și soluționarea contestațiilor** 46](#_Toc481628905)

[Capitolul 5. Contractarea proiectelor 47](#_Toc481628906)

[Anexe 49](#_Toc481628907)

**Capitolul 1. Informaţii despre Apelul de Proiecte**

Prezentul ghid a fost elaborat de Autoritatea de Management pentru Programul Operaţional Infrastructură Mare (POIM) pentru solicitanţii care doresc să obţină finanţare nerambursabilă pentru proiecte de investiţii în cogenerare de înaltă eficiență, în cadrul Axei Prioritare 6 - Promovarea energiei curate şi eficienţei energetice în vederea susținerii unei economii cu emisii scăzute de carbon, *Obiectivului Specific 6.4.Creşterea economiilor în consumul de energie primară produsă în sisteme de cogenerare de înaltă eficienţă.*

În situaţia în care pe parcursul sesiunii de proiecte intervin modificări de natură a afecta semnificativ regulile şi condiţiile de finanţare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conţinutului acestuia, prin publicarea unei versiuni revizuite. Modificările legislative sunt aplicabile automat, prezentul ghid neînlocuind legislația specifică stabilită prin alte acte normative, decât dacă este precizat în mod explicit.

## 1.1. [Axa](#_Toc276380153) prioritară, proritatea de investiţii aferentă şi obiectivul specific

**Axa Prioritară 6 *Promovarea energiei curate şi eficienţei energetice în vederea susţinerii unei economii cu emisii scăzute de carbon*** vizează promovarea investiţiilor în sectorul de energie curată şi eficienţă energetică în vederea asigurării contribuţiei la obiectivele Strategiei Europa 2020 (20/20/20) privind consumul final de energie provenită din resurse regenerabile şi creşterea eficienţei energetice, respectiv: producţia de energie regenerabilă, prin Obiectivul Specific 6.1., consumul de energie în industrie, prin OS 6.2., consumul de energie în gospodării, prin OS 6.3., şi energia prin cogenerare de înaltă eficienţă, prin Obiectivul Specific 6.4.

Obiectivul specific *6.4. Creşterea economiilor în consumul de energie primară produsă in sisteme de cogenerare de înaltă eficienţă.* promovează acțiuni de reducere a emisiilor de carbon și de creștere a eficienței energetice prin instalarea de noi capacităţi/modernizarea capacităţilor de cogenerare de înaltă eficienţă.

**Principalele rezultate** ale acțiunilor propuse în cadrul obiectivului specific 6.4 sunt obținerea de:

* *Economii în consumul de combustibili / energie primară prin procese de cogenerare de înaltă eficienţă;*
* *Evitarea emisiilor de carbon aferente combustibililor fosili (efect de cogenerare).*

**Rezultatul final** al implementării obiectivului va fi, pe de o parte, **creşterea puterii instalate**, iar pe de altă parte **diminuarea ponderii gazului natural în totalul combustibililor consumaţi** de aceste instalaţii prin favorizarea, acolo unde este posibil, a utilizării biomasei şi a gazelor reziduale provenite din procese industriale

## 1.2. Tipul apelului de proiecte şi perioada de depunere a propunerilor de proiecte

Apelul de proiecte lansat prin prezentul ghid este **apel de proiecte necompetitiv cu depunere continuă**, corelat cu cadrul de performanţă al POIM şi în limita bugetului alocat.

**Dată deschidere apel de proiecte: 16.05.2017**

**Dată şi oră începere depunere de proiecte: 17.07.2017, ora 10**

**Dată şi oră închidere depunere de proiecte: 31.12.2019, ora 10**

AM POIM poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.

Cererile de finanțare se vor depune prin aplicația electronică MySMIS 2014, cu toate anexele solicitate prin prezentul ghid.

**1.3. Acţiunile sprijinite şi activităţi**

### 1.3.1. Acţiunile finanţabile conform POIM

În cadrul acestui obiectiv specific vor fi finanțate proiecte care au ca obiectiv implementarea uneia dintre acțiunile din POIM menționate mai jos:

|  |
| --- |
| **Realizarea / modernizarea centralelor electrice de cogenerare de înaltă eficienţă** (maximum 8 MWe) pe gaz natural şi biomasă |

|  |
| --- |
| **Realizarea / modernizarea centralelor electrice de cogenerare de înaltă eficienţă care utilizează gaze reziduale** (maximum 8 MWe) provenite din procese industriale |

|  |
| --- |
| **Atentie !**   * **Centrală electrică de cogenerare** conform *Legii nr. 123/2012 a energiei electrice* *și a gazelor naturale*, cu modificările și completările ulterioare, se referă la ansamblul de instalaţii, construcţii şi echipamente necesare pentru producerea combinată de energie electrică şi termică. * **Realizarea** **de capacități de producție** a energiei vizează crearea de instalații noi de producție, **acolo unde nu au existat până în prezent**. Noua centrală de cogenerare de înaltă eficiență trebuie să asigure economii globale de energie primară în comparație cu producerea separată de energie termică și de energie electrică, astfel cum se prevede în Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE. * **Modernizarea** de capacități de producție se referă la **lucrările de reconstrucție şi renovare** a unei instalații/centrale pentru a produce energie în cogenerare de înaltă eficiență, în cazul în care operațiunea se referă la părți considerabile ale centralei precum şi prelungirea duratei de viața a acesteia. În cadrul prezentului ghid, modernizarea nu se referă la operațiunile privind mentenanţa şi înlocuirea unor componente mai mici ale instalației, lucrări care se fac în mod normal în timpul perioadei de exploatare. * **Modernizarea** unei centrale de cogenerare existente sau conversia unei centrale existente de generare energie electrică într-o centrală de cogenerare trebuie să aibă drept rezultat economii de energie primară în comparație cu situația inițială. * Se va avea în vedere ca **în cazul unui echipament nou** ce apare ca urmare a modernizării trebuie să se obțină certificările impuse de legislația în vigoare. * În cadrul unui proiect pot fi acceptate **contururi energetice** la nivel industrial separate pentru energie termică și energie electrică. * Sunt eligibile centrale care utilizează fie gaze reziduale provenite din procese industriale, fie gaz natural, fie biomasă sau combustibil mixt, indiferent de proporţie. Se acceptă atât utilizarea gazelor reziduale prin proces de combustie, cât și prin recuperarea căldurii. * **Cogenerare de înaltă eficiență** înseamnă cogenerarea care îndeplinește criteriile stabilite în anexa II din Directiva 2012/27/UE privind eficiența energetică. * **Biomasa**, în conformitate cu prevederile art.2, lit e) din Directiva 2009/28/CE privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE, **înseamnă fracțiunea biodegradabilă** a produselor, deșeurilor și reziduurilor de origine biologică din agricultură (inclusiv substanțe vegetale și animale), silvicultură și industriile conexe, inclusiv pescuitul și acvacultura, precum și fracțiunea biodegradabilă a deșeurilor industriale și municipale. * Se va avea în vedere că **tipurile de biomasă considerate eligibile** pentru producerea de energie în cadrul OS 6.4 **sunt cele prevăzute în Articolul 12**, Grupa 1 și 2 din Decizia Comisiei din 18 iulie 2007 de stabilire a unor orientări privind monitorizarea şi raportarea emisiilor de gaze cu efect de seră în conformitate cu Directiva 2003/87/CE a Parlamentului European şi a Consiliului. * **Biomasa din silvicultură** acceptată pentru finanțare este exclusiv cea prezentată la art. 1, alin (1) lit. a) și b) din Anexa la Ordinul Ministerului Mediului, Apelor și Pădurilor nr. 1534/2016 privind aprobarea Procedurii de emitere a certificatelor de origine pentru biomasa provenită din silvicultură și industriile conexe și utilizată în producerea de energie electrică din surse regenerabile de energie. * Se va avea în vedere că în **utilizarea biomasei pentru producerea de energie** trebuie să se respecte prevederile legale privind utilizarea surselor regenerabile. * **Gaze reziduale** înseamnă gaze cu putere calorică rezultate din procese de carbonizare, cracare, reformare, gazeificare, sau gaze reziduale purtătoare de căldură care se poate recupera în mod eficient, provenite din procesul de fabricare a cimentului, de la motoarele termice, de la turbinele de gaz, alte activități similare. * Vor fi eligibile proiectele de realizare/modernizare a centralelor de cogenerare de înaltă eficiență cu o putere termică nominală sub 20 MW[[1]](#footnote-1) și cu o capacitate instalată de maximum 8 MWe, în cazul cogenerării pe gaz natural sau care **utilizează gaze reziduale** provenite din procese industriale (deoarece *instalațiile de ardere* cu o putere termică nominală totală mai mare de 20 MW intră sub incidenţa Directivei 2003/87/CE și sunt excluse de la finanțare) și proiectele de realizare/modernizare a centralelor de cogenerare de înaltă eficiență pe biomasă cu o capacitate instalată de maximum 8 MWe. |

### 1.3.2. Activităţile finanţabile în cadrul Obiectivului specific 6.4

**Următoarele activităţi prevăzute în proiect sunt eligibile:**

* Achiziţionarea de instalaţii/echipamente pentru construcția/modernizarea centralelor de cogenerare de înaltă eficiență;
* Construcţii care fac obiectul proiectului de producere a energiei prin cogenerare, aferente echipamentelor modernizate.

*Alte instalaţii / echipamente decât cele de mai sus pot fi considerate eligibile numai dacă solicitantul dovedeşte faptul că sunt absolut necesare în vederea implementării sistemelor de cogenerare de înaltă eficiență, în conformitate cu OS 6.4.*

*Instalațiile de manevrare și prelucrare a biomasei, precum și producerea biogazului nu sunt eligibile.*

Activități cu caracter general:

* Informarea/publicitatea aferentă proiectului
* Auditul financiar.

|  |
| --- |
| **Atenţie !**  *În scopul asigurării unei identităţi vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice cel puţin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa* [*www.fonduri-ue.ro/transparenta/comunicare*](https://www.fonduri-ue.ro/exchweb/bin/redir.asp?URL=http://www.fonduri-ue.ro/transparenta/comunicare)*).* |

**1.4. Tipuri de solicitanţi**

Solicitanții eligibili în cadrul OS 6.4. (conform codului CAEN eligibil precizat la secțiunea 2.1 din ghid), sunt:

* **Societăţile din industrie** constituite conform prevederilor Legii nr. 31/1990 privind societățile republicată, cu modificările şi completările ulterioare, sau conform legislației specifice dintr-un alt stat membru UE, care înregistrează consumuri energetice de peste 200 tep/an[[2]](#footnote-2) și care pot dovedi un necesar util de energie termică pentru procesele industriale cu o durată de minim 4.000 h/an.
* **Reprezentantul desemnat al unui parc industrial**,entitate cu personalitate juridică constituită conform prevederilor Legii nr. 31/1990 privind societățile republicată, cu modificările şi completările ulterioare, care înregistrează consumuri energetice[[3]](#footnote-3) de peste 200 tep/an și care poate dovedi un necesar util de energie termică pentru procesele industriale cu o durată de minim 4.000 h/an pentru investițiile privind producția de energie prin cogenerare de înaltă eficiență, și care poate fi:
  + **administratorul parcului**, entitate cu personalitate juridică constituită conform prevederilor Legii nr. 186/2013 privind constituirea și funcționarea parcurilor industriale, dacă prin contractul de administrare și servicii conexe încheiat cu rezidentul parcului are obligația furnizării energiei pentru rezidenții parcului, sau
  + **distribuitorul de energie al** parcului industrial (operatorul care asigură distribuţia energiei în cadrul parcului), dacă există un contract comercial de furnizare a energiei între administratorul parcului și distribuitorul de energie al parcului.

**1.5. Grup ţintă**

Nu se aplică cerințe la nivelul POIM în ceea ce privește grupul țintă. La secțiunea Grup țintă din cererea de finanțare se vor prezenta informații pe scurt privind beneficiarii finali ai energiei produse prin proiect.

**1.6. Indicatori**

| ID | Indicatori obligatorii la nivel de proiect | Unitate de măsură |
| --- | --- | --- |
| CO01 | Investiție productivă: Număr de societăți sprijinite | întreprinderi |
| CO34 | Reducerea gazelor cu efect de seră - scădere  anuală estimată a gazelor cu efect de seră | Echivalent tone de CO2 |
| 2S58 | Capacitate instalată în cogenerare de înaltă eficienţă | MW |
| 2S111 | Cantitatea de emisii redusă anual ca efect al producerii energiei în cogenerare | Echivalent tone de CO2 |

Toate proiectele vor demonstra contribuţia la indicatorul de rezultat și la ținta prevăzută în POIM (contribuția se descrie în textul proiectului, la secțiunea *Obiective,* nu se selectează ca și indicator de rezultat al proiectului; contribuția se estimează atât prin indicarea economiilor de energie obținute ca urmare a implementării proiectului, cât și prin estimarea contribuției proiectului la ținta din POIM):

|  |  |  |
| --- | --- | --- |
| 2S57 | Economiile anuale de energie primară obţinute prin cogenerare de înaltă eficienţă | Mii tep |
|  | În descrierea proiectului se vor preciza *Economiile anuale de energie primară obţinute prin cogenerare de înaltă eficienţă la nivel de proiect*, și la secțiunea Obiective se indică contribuția la indicatorul 2S57 (indicator la nivel de program) |  |

**Definițiile indicatorilor și indicații privind cuantificarea acestora**

**CO01** = Numărul total al întreprinderilor sprijinite prin proiectele contractate cu finanțare din OS 6.4.

Întreprindere: organizație care produce bunuri sau servicii pentru satisfacerea nevoilor pieței, în vederea obținerii de profit

**CO34**= estimarea totală a reducerii anuale a cantității de emisii gaze cu efect de seră la sfârșitul perioadei ca urmare a energiei primare economisită într-un an de operare.

Formula de calcul pentru reducerea emisiilor gazelor de seră în cazul cogenerării gazului natural este se calculează în funcție de cantitatea de energie electrică generată anual.

**ΔEm = E \* 0.42 \* f / η**,

unde f = 0.202 t CO2 / MWhgn,

η = eficiență electrică a echipamentului (0,3)

E – electricitate produsă (MWhe / an)

B – consum combustibil (MWhc / an)

Em – emisii gaze de seră (tone CO2 / an)

ΔB– reducerea consumului de combustibil comparativ cu cogenerarea separată (MWhc / an)

f – emisii GES factor pentru gaze naturale (tone CO2 / MWhc)

Bcoge + ΔB = Bseparat

Bcoge = Bseparat \* 0.7 (reducerea e aprox 30%)

Bcoge / 0.7 = Bseparat,

Bcoge \* 1.42 = Bseparat

Bcoge + ΔB = Bcoge \*1.42

ΔB = Bcoge \* 0.42,

Bcoge = E / η, rezultă

ΔB = E \* 0.42 / η,

ΔEm= ΔB\*f= E\*0,42\*f/ η,

**2S111** = Cantitatea de emisii redusă anual ca efect al producerii energiei în cogenerare luând în cosiderare economia de energie primară

**Formula de calcul:**

**Q(t CO2/an) = B(Tj/an)\*FE(t Co2)Tj \*FO(%)**, unde:

**Q(t CO2/an)** - cantitatea de emisii redusă anual ca efect al producerii energiei în cogenerare de înaltă eficiență.

**B(TJ/an)** – economia de energie primară /combustibil /gaz natural, anuală obținută ca efect al cogenerării de înaltă eficiență.

Economia de energie primară, realizată ca urmare a producției de energie electrică și termică în cogenerare de înaltă eficiență, în valoare absolută cu formula:

B(MWh) = B cog× PES / (100 - PES) [MWh], unde:

B cog –este consumul de combustibil total aferent producției de energie electrică și termică în cogenerare de înaltă eficiență;

PES – este economia procentuală de combustibil care se calculează conform Anexei II la Directiva 2012/27/UE a Parlamentului European și a Consiliului din 25 octombrie 2012 privind eficiența energetică. Economia procentuală de energie primară rezultată ca urmare a producerii în sistem de cogenerare de înaltă eficiență așa cum este aceasta definită în Anexa I la Directiva 2012/27/UE, se calculează pe baza următoarei formule:

Formula

unde:

CHP Hη – reprezintă eficiența termică /randament a producției de energie termică în cogenerare, definită ca raport între producția anuală de energie termică utilă și cantitatea totală de combustibil utilizată pentru producerea de energie termică utilă și energie electrică în cogenerare;

Ref.H η - reprezintă valoarea de referință a eficienței//randamentului pentru producerea separată de energie termică;

CHP Eη- reprezintă eficiența/randament pentru producția de energie electrică în cogenerare de înaltă eficiență, definită ca raport între producția anuală de energie electrică produsă prin cogenerare de înaltă eficiență și cantitatea de combustibil însumată, utilizată pentru producția de energie termică utilă și energie electrică în cogenerare de înaltă eficiență.

Ref.Eη- reprezintă valoarea de referință a eficienței/randamentului pentru producerea separată de energie electrică.

Valorile de referință a eficienței/ randamentelor pentru producerea separată a energiei electrice și termice sunt cele prevăzute în “Regulamentul delegat nr. 2402/2015 de revizuire a valorilor de referință armonizate ale randamentului pentru producția separată de energie electrică și termică, în aplicarea Directivei 2012/27/UE a Parlamentului European și a Consiliului și de abrogare a Deciziei 2011/877/UE a Comisiei.

Conținutul energetic al combustibililor și conversia acestora sunt precizate în Anexa IV “Conținutul energetic al combustibililor selectați pentru utilizare finală – tabel de conversie” la Directiva 2012/27/UE.

**FE(tCO2/Tj)** – factor de emisie; pentru gaze naturale este de 56,1 tCO2/Tj, iar pentru carbune(lignit) este de 101 t CO2/TJ, conform Anexei VI la Regulamentul 2012/601/CE privind monitorizarea şi raportarea emisiilor de gaze cu efect de seră în conformitate cu Directiva 2003/87/CE;

**FO** – factor de oxidare; FO=1 atât în cazul gazului natural, cât și în cazul carbunelui (lignit), conform Anexa V, tabel 1, la regulamentul 2012/601/CE, privind monitorizarea şi raportarea emisiilor de gaze cu efect de seră, în conformitate cu Directiva 2003/87/CE.

**2S58 =** creșterea capacității de producție a energiei din cogenerare, dezvoltată / echipată cu sprijinul proiectului. Include energie electrică și energie termică.

**Formula de calcul**: Capacitate instalată în cogenerare de înaltă eficienţă, are fac obiectul O.S. 6.4, exprimată în MW.

**2S57**= Economiile de energie primară obținute prin producția de energie în cogenerare de înaltă eficiență, exprimată în mii tep/an, comparativ cu producția separată pentru aceeași cantitate de energie.

**Formula de calcul**: Economia de energie primară este calculată în baza formulei din Anexa II 2004/8/CE privind promovarea cogenerării în baza cererii de încălzire utilă pe piața internă de energie înlocuită prin Anexa II a Directivei 2012/27/UE a Parlamentului European și a Consiliului din 25 octombrie 2012 privind eficiența energetică.

**Atenție!**

Pe lângă indicatorii obligatorii menționați anterior, fiecare proiect va avea și alţi indicatori fizici, stabiliți în functie de specificul proiectului propus spre finanțare.

Indicatorii de mediu (Anexa 7 la ghid ) vor fi monitorizați în vederea raportării anuale a acestora.

**1.7. Alocarea stabilită pentru apelul de proiecte**

Bugetul alocat apelului de proiecte este împărțit după cum urmează:

| **Acțiune** | **Alocare netă POIM (euro)\*** | **Buget limită apel (euro)\*\*** | **Buget limită contractare (euro)\*\*\*** |
| --- | --- | --- | --- |
| **Total** | 63.529.412 | 95.294.118 | 76.235.294 |
| *din care: Acțiuni finanțabile în cadrul ITI Delta Dunării* | 4.423.529 | | |

*Aceste alocări bugetare sunt indicative, AM POIM putând decide limitarea sau extinderea acestor sume în funcţie de evoluţia globală la nivelul axei prioritare. Totodată, alocările pe acţiuni pot fi modificate în funcţie de solicitările primite şi de necesitatea atingerii indicatorilor respectivi.*

*\*Alocare indicativă fără rezervă de performanţă*

*\*\*Bugetul limită al apelului prezintă nivelul maxim până la care AM POIM primeşte cereri de finanţare (cca. 150% din alocarea netă la nivel de POIM). Dacă acest nivel este atins înainte de închiderea apelului, apelul va fi suspendat şi reluat ulterior în funcţie de sumele disponibile în urma evaluării, contractării şi/sau a unor realocări (inclusiv rezerva de performanţă).*

*\*\*\*Bugetul limită de supracontractare este indicativ (cca. 120% din alocare).Valoarea sumei supracontractate este indicativă, AM POIM putând decide limitarea sau extinderea acestor sume în funcţie de evoluţia globală la nivelul întregii axe prioritare. Totodată, alocările pe acţiuni pot fi modificate în funcţie de solicitările primite, în corelare cu ţintele indicatorilor de program.*

AM POIM va primi cereri de finanţare cu o valoare eligibilă ce reprezintă aproximativ 150% din valoarea apelului de proiecte (bugetul limită pe apel) şi va putea contracta până la 120% din alocarea brută la nivelul Obiectivului Specific 6.4, într-o anumită marjă, în funcţie de nivelul de supracontractare de la nivelul întregii axe prioritare 6.

Acţiunile finanţabile în cadrul ITI Delta Dunării au alocare distinctă în valoare de 4.423.529 euro (suma maximă ce poate fi contractată prin proiecte aferente ITI). Dacă alocarea ITI nu este acoperită de proiecte depuse până la data închiderii apelului sau contractată, sumele disponibile vor fi realocate proiectelor de pe lista de rezervă.

Acţiunile finanţabile în cadrul alocării aferente ITI Delta Dunării trebuie să îndeplinească, pe lângă condiţia de localizare în aria ITI și corelarea cu Strategia pentru Dezvoltarea Durabilă a Deltei Dunării, toate condiţiile de eligibilitate ale POIM, detaliate în prezentul Ghid al Solicitantului.

**1.8. Valoarea minimă şi maximă a proiectului, rata de cofinanţare**

Pentru proiectele finanțate prin *Obiectivul Specific 6.4.Creşterea economiilor în consumul de energie primară produsă in sisteme de cogenerare de înaltă eficienţă* contribuţia publică este asigurată în proporţie de: **85%** din Fondul European de Dezvoltare Regională și **15%** de la bugetul de stat.

Ajutorul se acordă în lei sub forma rambursării cheltuielilor efectuate şi nu poate depăşi **15.000.000 euro** echivalent în lei la cursul Inforeuro din luna anterioară depunerii cererii de finanţare / proiect de investiţii.

Pentru a stabili contribuţia proprie şi a determina cuantumul maxim al finanţării nerambursabile publice pe care îl poate solicita, solicitantul va avea în vedere, la întocmirea bugetului de proiect, condiţiile de eligibilitate a cheltuielilor şi intensitatea ajutorului de stat menţionat mai jos.

Conform *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat*, în conformitate cu art. 40, alin (4), **costurile eligibile** *sunt fie costurile suplimentare de investiții pentru echipamentele necesare pentru ca instalația să funcționeze ca instalație de cogenerare de înaltă eficiență, în comparație cu instalațiile convenționale de energie electrică sau de energie termică de aceeași capacitate, fie costurile suplimentare de investiții pentru modernizarea în vederea obținerii unei eficiențe sporite în cazul în care o instalație existentă atinge deja pragul de înaltă eficiență,* detaliate în Anexa 8 la ghid.

Intensitatea măsurii de sprijin nu poate depăşi:

* **80% din costurile eligibile ale proiectului, pentru microîntreprinderi și întreprinderile mici;**
* **70% din costurile eligibile ale proiectului, pentru întreprinderile mijlocii;**
* **60% din costurile eligibile ale proiectului, pentru întreprinderile mari.**

Intensitatea se aplică la costurile suplimentare de investiţii necesare ca instalația să funcționeze ca instalație de cogenerare de înaltă eficiență, calculate conform regulilor precizate mai sus, detaliate în Anexa 8 la ghid.

**Intensitatea se aplică asupra cheltuielilor eligibile, stabilite conform Art. 40, alin. (4),** conform indicațiilor de mai jos**:**

1. Modul de calcul al ajutorului de stat este următorul:

*Z= X – Y*

*A = Z x intensitatea măsurii*

*Unde: X = Costurile de investiţii cu realizarea proiectului*

*Y = Costurile cu o instalație convențională* *de producere energie electrică sau de energie termică de aceeași capacitate care ar fi fost realizată in mod credibil in absența ajutorului /instalaţie de cogenerare existentă care atinge deja pragul de înaltă eficiență*

*Z = Costurile suplimentare de investiţii* *necesare ca instalația să funcționeze ca instalație de cogenerare de înaltă eficiență/costurile suplimentare de investiții pentru modernizarea în vederea obținerii unei eficiențe sporite*

*A = Valoarea ajutorului de stat.*

Diferenţa până la valoarea totală a proiectului se acoperă de către beneficiari din surse proprii, fie din surse atrase, sub o formă care să nu facă obiectul niciunui ajutor public.

|  |
| --- |
| *Pe parcursul implementării, cheltuielile se vor deconta pe baza procentului obţinut cu formula A/X\*100, aplicată la fiecare cerere de plată.*  *La finalul proiectului, în cazul în care valoarea finală X se modifică ca urmare a diverselor fluctuaţii de preţ, valoarea ajutorului (A) se va recalcula după aceeasi metodologie de mai sus. Plata finală va fi diferenţa dintre noul A şi suma plaţilor aferente ajutorului de stat efectuate până la acel moment. La finalul proiectului trebuie să se respecte relaţia X <= valoarea estimată initial.*  *Exemplu de calcul în cazul unei întreprinderi mari pentru care intensitatea ajutorului este 60%:*  *X =10 mil. euro*  *Y =2 mil. euro*  *Z= X-Y =8 mil. euro*  *A = Z \*60%= 4,8 mil. Euro*  *Costurile finale de investitii X, înaintea efectuării plății finale = 9,5 mil. Euro*  *Suma totală a plăților aferente ajutorului de stat, înaintea efectuării plății finale = 4,3 mil. Euro*  *Astfel, valoarea recalculata Z = 9,5 – 2 = 7,5 mil*  *Valoarea recalculată a ajutorului de stat final este A = 7,5 \* 60 % = 4,5 mil. Euro*  *Plata finală = 4,5 – 4,3 = 0,2 mil. Euro*  **AM POIM propune beneficiarilor un model a modului de calcul al costurilor eligibile. Proiectul va fi însoțit atât de fișierele de calcul, cât și de un document explicativ privind premisele luate în considerare.** |

**1.9. Ajutor de stat**

Finanţarea nerambursabilă care intră sub incidenţa ajutorului de stat, va fi acordată ca ajutor pentru investiţii **solicitanţilor eligibili** - **întreprinderi,** *în conformitate cu regulile ajutorului de stat, aşa cum prevede Regulamentul (UE) NR. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat* (Regulamentul de ajutor de stat exceptat)şi în conformitate cu prevederile Schemei de ajutor de stat pentru investiţii de cogenerare de înaltă eficienţă, aprobată prin Hotărârea Guvernului nr. 215/2017.

Ajutoarele de stat acordate în cadrul *Obiectivul Specific 6.4.Creşterea economiilor în consumul de energie primară produsă in sisteme de cogenerare de înaltă eficienţă* intră în categoria ajutoarelor menţionate la **art. 40-Ajutoarele pentru investiţii în cogenerare de înaltă eficienţă**, din Regulamentul de ajutor de stat exceptat.

După acordarea ajutorului de stat prin semnarea contractului de finanțare, furnizorul ajutorului de stat va asigura respectarea prevederilor din Regulamentul de ajutor de stat exceptat referitoare la publicare si informare (art. 9 alin (1) si (4)) și raportare (art. 11), prin intermediul Consiliului Concurenței.

Ajutoarele pentru investiții în cogenerare de înaltă eficienţă sunt compatibile cu piața internă în sensul Art. 107 alineatul (3) din Tratat și sunt exceptate de la obligația de notificare prevăzută la articolul 108 alineatul (3) din Tratat, cu condiţia să fie îndeplinite cerinţele prevăzute de Regulamentul de ajutor de stat exceptat. Solicitanţii de finanţare vor completa anexele C1.3 şi C4.5 la Cererea de finanţare referitoare la conformitatea cu regulile de ajutor de stat.

**Condiții ce trebuie respectate pentru proiectele care intră sub incidența ajutorului de stat**

1. **Ajutorul nu se acordă unei întreprinderi care se află în dificultate**

În conformitate cu art. 1, alin.4, lit.c din Regulamentul de ajutor de stat exceptat, ajutorul acordat în cadrul Obiectivului specific 6.4 nu se acordă întreprinderilor aflate în situaţiile menţionate la articolul 2, alin. 18 din Regulament.

1. **Efectul stimulativ şi principiul demarării lucrărilor**

În conformitate cu Art.2, alin. 23 şi Art. 6. alin.1 şi 2 din Regulamentul de ajutor de stat exceptat, ajutoarele de stat acordate pentru proiecte care vizează investiţii în capacităţi de cogenerare de înaltă eficiență în cadrul Obiectivului specific 6.4 vor fi acordate doar în cazul în care acestea au *efect stimulativ* şi respectă principiul *demarării lucrărilor (definite în secțiunea 2.3.).*

Solicitanții vor avea în vedere justificarea efectului stimulativ al finanţării solicitate şi respectarea principiului privind demararea lucrărilor în cazul proiectului propus spre finanțare, conform căruia **activitățile proiectului nu vor fi începute înainte de declararea eligibilităţii proiectului de către AMPOIM** (**data primirii adresei/notificării de îndeplinire a eligibilităţii proiectului de către beneficiar)**, cu excepția achiziției de terenuri și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului), care nu sunt considerate drept demarare a lucrărilor. Solicitantul va completa în acest sens Declarația privind conformitatea cu regulile ajutorului de stat (Anexa C1.3) şi Anexa C4.5.

Conform Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat „demararea lucrărilor”înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea avizelor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor”corespunde datei dobândirii activelor direct legate de unitatea preluată.

**Dacă activitățile proiectului încep anterior declarării eligibilităţii proiectului de către AMPOIM (cu excepția celor care nu sunt considerate de demarare a lucrărilor) întregul proiect nu va mai fi eligibil pentru ajutor.**

În plus, solicitanţii de ajutor de stat în cadrul OS 6.4 vor explica în cadrul Cererii de finanţare ce **s-ar întâmpla în absența ajutorului, și anume situația în care investiţiile propuse prin proiect nu s-ar realiza** care este descrisă ca fiind **scenariul contrafactual**.

1. **Pragul de notificare a ajutorului de stat**

În conformitate cu art. 4, alin. 1, lit. s din Regulamentul de ajutor de stat exceptat valoarea ajutorului/ proiect/întreprindere nu va depăşi pragul de notificare de **15 milioane euro**.

1. **Cumulul ajutorului de stat**

Pentru acelaşi beneficiar şi aceleaşi cheltuieli eligibile, ajutorul acordat în cadrul OS 6.4 nu se poate cumula cu niciun alt ajutor de stat investițional, inclusiv de minimis.

1. **Art. 40, alin 2 din Regulamentul de ajutor de stat exceptat**

Ajutoarele pentru investiții se acordă numai pentru capacitățile nou instalate sau modernizate.

Lucrările de modernizare a unei instalații existente se referă la lucrări care sunt necesare instalaţiei să funcționeze ca o centrală de cogenerare de înaltă eficiență. Cu toate acestea, operațiile de întreținere și de înlocuire a pieselor și a componentelor unei centrale, care sunt în mod normal efectuate pe durata de viață preconizată a instalației, nu se califică pentru a fi eligibile (de ex. *Dacă instalația existentă* *ar avea nevoie de anumite investiții în absența ajutorului, în scopul de a continua să funcționeze, de exemplu, investițiile necesare pentru a se conforma anumitor standarde sau investiții pentru înlocuirea pieselor din deprecierea acestuia, costurile eligibile ar trebui să fie calculate în funcție de scenariul contrafactual respectiv, iar costurile respective, pe care beneficiarul le-ar suporta în absența ajutorului, ar trebui să fie deduse).*

1. **Art. 40, alin 3 din Regulamentul de ajutor de stat exceptat**

Noua centrală de cogenerare trebuie să asigure economii globale de energie primară în comparație cu producerea separată de energie termică și de energie electrică, astfel cum se prevede în Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE.). Îmbunătățirea unei centrale de cogenerare existente sau conversia unei centrale existente de generare de energie electrică într-o unitate de cogenerare are drept rezultat economii de energie primară în comparație cu situația inițială.

1. **Art. 40, alin 4 din Regulamentul de ajutor de stat exceptat (costuri eligibile)**

În conformitate cu art. 40, alin 4, din Regulamentul de ajutor de stat exceptat, **costurile eligibile** *sunt fie costurile suplimentare de investiții pentru echipamentele necesare pentru ca instalația să funcționeze ca instalație de cogenerare de înaltă eficiență, în comparație cu instalațiile convenționale de energie electrică sau de energie termică de aceeași capacitate, fie costurile suplimentare de investiții pentru modernizarea în vederea obținerii unei eficiențe sporite în cazul în care o instalație existentă atinge deja pragul de înaltă eficiență*, la care se aplică intensităţile precizate la secţiunea 1.8 de mai sus.

1. **Alin 5 și 6, Art. 40 - Ajutoare pentru investiții în cogenerare de înaltă eficiență (intensitatea ajutorului)**

În conformitate cu art. 40, alin 5 şi alin.6 din Regulamentul de ajutor de stat exceptat intensitatea ajutorului nu va depăşi valorile precizate la secţiunea 1.8 de mai sus, în funcţie de categoria de întreprindere.

**Capitolul 2. Reguli pentru acordarea finanţării**

**Verificarea administrativă și a eligibilității cererilor de finanțare va presupune următoarele aspecte:**

* + se verifică dacă propunerea de proiect a fost depusă în condițiile specificate în prezentul ghid;
  + se are în vedere existența și forma cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + se verifică îndeplinirea criteriilor din grila de verificare administrativă și a eligibilității cererii de finanțare (anexă la prezentul ghid), respectiv:
  + eligibilitatea solicitantului / structurii instituționale - se va verifica dacă solicitantul îndeplinește criteriile prevăzute în prezentul ghid / apel de proiecte,
  + eligibilitatea proiectului - se va verifica dacă proiectul și activitățile sale îndeplinesc criteriile prevăzute în prezentul ghid / apel de proiecte.

**2.1. Eligibilitatea solicitantului**

**Solicitanţii trebuie să îndeplinească următoarele condiţii de natură instituţională, legală şi financiară:**

1. Solicitantul are personalitate juridică, este legal constituit în conformitate cu legislaţia specifică din statul membru a cărei naţionalitate o deţine și este societate (constituită conform prevederilor Legii nr. 31/1990 privind societățile republicată, cu modificările şi completările ulterioare, sau conform legislației specifice dintr-un alt stat membru)/ administrator al parcului industrial (constituit conform prevederilor Legii nr. 186/2013 privind constituirea și funcționarea parcurilor industriale)/distribuitor de energie termică a parcului industrial[[4]](#footnote-4)

*Se probează prin:*

* *Actul constitutiv, Statutul şi Certificatul constatator eliberat de Oficiul Registrului Comerţului sau documente echivalente cu traducere autorizată (emis cu maximum 30 zile înainte de depunerea cererii de finanţare), valabil la data depunerii documentelor însoţitoare ale Cererii de finanţare.*

**Atenţie!**

*Sucursalele, agenţiile, reprezentanţele societăţilor sau alte dezmembrăminte fără personalitate juridică nu sunt eligibile.*

*Se va lua în considerare codul CAEN al activităţii pentru care solicitantul intenţionează să acceseze fonduri în cadrul OS 6.4.*

*Pentru societățile care funcționează și prin filiale / sucursale / punct de lucru, care îndeplinesc împreună condițiile de eligibilitate, societatea comercială mamă va fi eligibilă la finanțare pentru toate structurile coordonate.*

1. Solicitantul îşi desfăşoară activitatea în sectorul industriei (derulează activități economice eligibile din sectoare aferente SECŢIUNII B – Industria extractivă și SECŢIUNII C – Industria prelucrătoare, definite conform codificării CAEN Rev. 2 (Ordinul nr. 337 din 20 aprilie 2007 al preşedintelui Institutului Naţional de Statistică privind actualizarea Clasificării activităţilor din economia naţională – CAEN cu modificǎrile şi completǎrile ulterioare)/este reprezentant desemnat al unui parc industrial (administratorul parcului sau distribuitorul de energie al parcului) și derulează activităţi economice din sectoare aferente secţiunii D - Producția de energie electrică şi termică, gaze, apă caldă şi aer condiţionat, definită conform codificării CAEN Rev. 2 (Ordinul nr. 337 din 20 aprilie 2007 al preşedintelui Institutului Naţional de Statistică privind actualizarerea Clasificării activităţilor din economia naţională – CAEN cu modificǎrile şi completǎrile ulterioare). *Pentru rezidenții unui parc industrial, cel puțin 75% din rezidenții parcului desfășoară activități în domeniile acoperite de codurile CAEN menționate (Secțiunea B si C).*

*Se probează prin*

* *Certificatul constatator eliberat de Oficiul Registrului Comerţului, sau documentul echivalent cu traducere autorizată, valabil la data depunerii cererii de finanțare, emis cu maximum 30 zile înainte de depunerea cererii de finanțare: se va lua în considerare codul CAEN al activităţii pentru care solicitantul intenţionează să acceseze fonduri în cadrul OS 6.4. (nu este obligatoriu ca acesta să fie codul activităţii principale a societăţii). În cazul parcurilor industriale, se vor adăuga Ordinul ministrului privind calitatea de parc industrial și Regulamentul de organizare și funcționare al parcului și Certificatele constatatoare ale rezidenților.*

1. Pentru parcurile industriale, există **un contract de administrare și servicii conexe încheiat** între administratorul parcului și rezidenții parcului î**n care este prevăzută obligația furnizării energiei pentru rezidenții parcului** sau **există un contract de furnizare a energiei** între administratorul parcului și distribuitorul de energie al parcului, încheiat în baza contractului de administrare și servicii conexe.
   * *Când solicitantul este administrator, se probează prin contractul de administrare și servicii conexe încheiat între administratorul parcului și rezidentul parcului;*
   * *Când solicitantul este distribuitorul de energie, se probează prin contractul de furnizare a energiei între administratorul parcului și distribuitorul de energie al parcului, încheiat în baza contractului de administrare și servicii conexe.*
2. Solicitantul societate/parc industrial înregistrează consumuri energetice de peste 200 tep/an și poate dovedi un necesar util de energie termică pentru procesele industriale cu o durată de minim 4.000 h/an.

*Probează cu:*

* + *În cazul solicitanților care au deja activitate în România - Declarația de consum* *total anual de energie pentru anul anterior depunerii CRF (conform Deciziei ANRE nr. 1.765/2013 privind aprobarea machetelor pentru declarația de consum total anual de energie și pentru chestionarul de analiză energetică a consumatorului de energie) și cu bilanțul energetic sau concluziile bilanțului energetic, întocmit în conformitate cu prevederile legale în vigoare, cu menționarea obligatorie a conturului de bilanț și a entității care a efectuat bilanțul. De asemenea, se vor prezenta înregistrările orelor de funcționare/an, în cazul energiei termice pentru procesele industriale/curba clasată a cererii de energie termică.*
  + *Studiul de fezabilitate din care să rezulte necesarul pentru consumuri energetice de peste 200 tep/an, și o durată de minim 4.000 h/an. Din studiul de fezabilitate trebuie să rezulte instalarea aparatelor de măsură cu ajutorul cărora se vor determina cantitățile de energie electrică și termică precum și durata de funcționare a instalațiilor de cogenerare de înaltă eficiență.*

1. Solicitantul societate/administratorul parcului industrial se încadrează într-una dintre categoriile: microîntreprindere/întreprindere mică/ întreprindere mijlocie/ întreprindere mare

* *Solicitantul va completa Anexa C1.6 la cererea de finanţare Declaraţia privind încadrarea întreprinderii în categoria IMM (din care să reiasă încadrarea într-o anumită categorie);*
* *Solicitantul va furniza informații despre toți partenerii, în cazul întreprinderilor legate (Secțiunea Structura grupului din cererea de finanțare).*

Încadrarea solicitanţilor întreprinderi (microîntreprindere, mică, mijlocie, mare) se va face în conformitate cu prevederile Legii nr. 346/2004 privind stimularea înfiinţării şi dezvoltării IMM, cu modificările şi completările ulterioare şi ale Anexei I a Regulamentului CE nr. 651/2014, având în vedere inclusiv identificarea întreprinderilor partenere și/sau legate cu întreprinderea solicitantă, astfel:

* Pentru întreprinderile care au cel puţin un exerciţiu financiar încheiat, categoria întreprinderii se va stabili luând în considerare datele întreprinderilor (număr de angajaţi, cifra de afaceri neta, rezultat anual al bilanțului contabil) din ultimul exerciţiu financiar pentru care s-au depus şi s-au înregistrat situaţiile financiare la organul fiscal competent, cu menţiunea că statutul de microîntreprindere sau de IMM se pierde sau se dobândeşte numai dacă întreprinderea respectivă a depăşit pragurile legale pe parcursul a 2 exerciţii financiare consecutive (se vor analiza şi datele întreprinderii pe exerciţiile financiare precedente).
* Metoda de calcul a datelor unei întreprinderi în cazurile în care aceasta este parteneră şi/sau legată cu o altă întreprindere, prezentată în lege, se va realiza în conformitate cu prevederile **Ghidului privind definirea IMM-urilor**, elaborat de Comisia Europeană (varianta revizuită în 2015 care poate fi consultat la următoarea adresă: <http://ec.europa.eu/growth/smes/business-friendly-environment/> sme-definition\_ro

1. Solicitantul **nu** se încadrează într-una din situaţiile de mai jos:
2. este în incapacitate de plată/în stare de insolvenţă conform prevederilor Ordonanţei de urgenţă a Guvernului nr. 46/2013 privind criza financiară şi insolvenţa unităţilor administrativ-teritoriale, respectiv conform prevederilor Legii nr. 85/2014 privind procedurile de prevenire a insolvenței și de insolvență, cu modificările şi completările ulterioare, după caz;
3. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar;
4. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România;
5. *Solicitantul/reprezentantul legal al Solicitantului* a suferit condamnări definitive datorate unei conduite prefesionale îndreptată împotriva legii, decizie formulată de o autoritate de judecată ce are forţă de res judicata;
6. *Solicitantul/reprezentantul legal al Solicitantului* a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;
7. face obiectul unui ordin de recuperare neexecutat în urma unei decizii anterioare a Consiliului Concurenţei sau a Comisiei Europene, prin care un ajutor de stat a fost declarat ilegal şi incompatibil cu piaţa internă;
8. este o întreprindere în dificultate, în conformitate cu prevederile art. 2, punctul 18 din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

*Se probează prin:*

* *Declaraţia de eligibilitate a solicitantului (Anexa C1.1* *la Cererea de finanţare);*
* *Declaraţia privind conformitatea cu ajutorul de stat (C1.3 la Cererea de finanţare);*
* *În cazul punctului 7 se va verifica îndeplinirea acestei condiții în baza Declaraţiei de eligibilitate a solicitantului (Anexa C1.1. la Cererea de finanţare). În cazul în care proiectul va obține punctajul minim pentru a fi selectat spre finanțare (70 de puncte), se va verifica îndeplinirea acestei condiții în baza metodologiei de calcul pentru întreprinderi în dificultate ce va fi publicată pe pagina de internet a Ministerului Dezvoltării Regionale, Administrației Publice și Fondurilor Europene, în corelare cu Anexa C4.5. la Cererea de finanţare;*
* *În cazul selecţiei proiectului, la contractare se va proba îndeplinirea obligaţiilor de la litera f), punctul 3) prin certificatul de atestare fiscală emis de ANAF şi de Direcţia locală de taxe şi impozite, aflate în termenul de valabilitate, conform formatului specific pentru solicitarea de finanţare prin fonduri europene nerambursabile; de asemenea, la contractare vor fi probate alte obligaţii prin Cazier fiscal al solicitantului şi Cazier judiciar al reprezentantului legal aflate în termenul de valabilitate.*

1. Reprezentantul legal al solicitantului, inclusiv membrii Unității de Implementare a Proiectului, nu se află în situație de conflict de interese, astfel cum este definit în legislaţia naţională.

* *Se probează prin Declaraţia privind conflictul de interese (Anexa C1.5. la Cererea de finanţare).*

1. Solicitantul demonstrează capacitate de management de proiect, prin informații privind Unitatea de Implementare a Proiectului*.*

*Se probează cu:*

* *Decizia de înfiinţare a UIP (Anexa C2.12), CV-urile membrilor UIP/fişe de post (dacă posturile sunt vacante, se prezintă doar fișele de post; pentru posturile ocupate, se prezintă atât CV-urile, cât și fișele de post); a se vedea descrierea din secţiunea Resurse Umane din Cererea de Finanţare.*

1. Solicitantul demonstrează capacitate tehnică pentru susținerea activităților proiectului.

* *Se probează prin dovedirea experienței angajaților/structurii, în implementarea unor proiecte/activități similare din domeniul relevant funcției prestate în cadrul proiectului: CV-uri, fișe de post și alte informații similare relevante (decizii interne) - a se vedea secțiunea Capacitate tehnică din Cererea de Finanțare; echipa tehnică va fi menționată în decizia UIP, într-un capitol separat;*
* *În cazul UAT/subdiviziuni administrativ-teritoriale /ADI care dețin o infrastructură a cărei operare este concesionată, din echipa tehnică pot face și reprezentanți ai operatorului.*

1. *Solicitantul* demonstrează *capacitatea financiară pentru implementarea proiectului prin indicatorii de solvabilitate, respectiv dacă raportul dintre Datorii totale și Capitaluri proprii care trebuie să fie mai mic 0,5, în ultimul an financiar. Dacă solicitantul nu îndeplineşte acest criteriu, solicitantul trebuie să prezinte la depunere o scrisoare de confort angajantă emisă de o instituție bancară* *privind asigurarea unui credit pentru cofinanțarea proiectului și cheltuielile neeligibile ale proiectului;*

De asemenea, își va asuma acoperirea sumelor aferente cheltuielilor neeligibile.

*Probează cu:*

* + *Bilanțul contabil (consolidat unde este cazul) auditat/semnat de cenzori dacă acest lucru este solicitat de legislaţia în vigoare, depus şi înregistrat la organul fiscal competent, pentru ultimele 3 exerciţii financiare încheiate, anterioare anului de depunere a Cererii de finanţare în corelare cu secțiunea Solicitant din Cererea de finanţare.*
  + *Contul de profit şi pierdere şi datele informative (consolidat unde este cazul) auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, pentru ultimul exerciţiu financiar încheiat, anterior anului de depunere a Cererii de finanţare, în corelare cu secțiunea Solicitant din Cererea de finanţare.*
  + *Documente de confirmare/alocare a contribuţiei solicitantului (de ex: Hotărârea AGA / CA / Asociatului Unic al societăţii/ privind asigurarea cofinanţării proiectului şi acoperirea contravalorii cheltuielilor altele decât cele eligibile.*
  + *Declaraţia de angajament a solicitantului (Anexa C1.2 la Cererea de finanţare).*

Dacă întreprinderea nu are un exerciţiu financiar încheiat (este înfiinţată în anul depunerii CRF), datele luate în considerare sunt cele care fac obiectul unei declaraţii pe proprie răspundere a solicitantului (conform Certificatului constatator şi Anexei C 1.5 Declaraţie privind încadrarea întreprinderii în categoria IMM). Întreprinderile cu activitate de mai puţin de 3 ani vor depune aceste documente pentru exerciţiile financiare încheiate.

Întreprinderile mari vor depune documentele de mai sus numai pentru ultimul exerciţiu financiar încheiat.

k) Solicitantul a înregistrat profit net sau profit din exploatare în ultimul exercițiu financiar încheiat:

* *Probează cu bilanţul contabil depus şi înregistrat la organul fiscal competent, respectiv contul de profit şi pierdere şi datele informative (auditat/semnat de cenzori dacă acest lucru este solicitat de legislaţia în vigoare) / bilanţ consolidat depus şi înregistrat la organul fiscal competent (după caz, traducere legalizată), auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, inclusiv contul de profit şi pierdere consolidat şi datele informative, pentru ultimul exerciţiu financiar încheiat, anterioare anului de depunere a Cererii de finanţare, în corelare cu secțiunea Solicitant din Cererea de finanţare.*

l) Solicitantul justifică necesitatea finanţării proiectului prin ajutor de stat (*efectul stimulativ*)

*Se probează prin:*

* *Declaraţia privind conformitatea cu regulile ajutorului de stat din Anexa C1.3. la Cererea de finanțare ;*
* *Anexa C4.5 la Cererea de finanțare (Conformitatea cu regulile de exceptare de la notificare a ajutorului de stat) ;*
* *Secţiunea Impactul sprijinului din partea Uniunii asupra implementării proiectului, din Cererea de finanţare.*

**2.2. Eligibilitatea proiectului**

Proiectele depuse în cadrul obiectivului specific 6.4 trebuie să respecte următoarele condiții:

1. Proiectul se încadrează în categoriile de acțiuni finanțabile menţionate în POIM, corespunzătoare Axei Prioritare 6, Obiectivul specific 6.4 definit în prezentul ghid al solicitantului, respectiv construcția/modernizarea centralelor electrice de cogenerare de înaltă eficienţă, având o capacitate electrică instalată până la 8MWe (inclusiv în cazul utilizării gazelor reziduale), bazate pe cererea de energie termică utilă, și demonstrează contribuția la rezultate și indicatorii de rezultat ai POIM

* *A se vedea secțiunea Obiective proiect din Cererea de finanţare.*

1. Proiectul cuprinde cel puţin o activitate eligibilă din cele enumerate la secțiunea *1.3.2 Activități finanţabile în cadrul OS 6.4 (cuprinzând în mod obligatoriu achiziția de echipamente de producere a energiei).*

* *A se vedea secțiunile Activităţi previzionate, Studiul de fezabilitate din Cererea de finanțare și Anexa C4.1 la Cererea de finanțare.*

1. Perioada de implementare a proiectului se încadrează în perioada de eligibilitate a cheltuielilor (între data declarării eligibilității proiectului de către AMPOIM şi 31.12.2023), cu respectarea principiului “*demararea lucrărilor*”*.*

* *A se vedea secțiunea Activităţi previzionate din Cererea de finanţare.*

1. Durata de implementare a proiectului este de maxim 3 ani de la semnarea contractului și nu depăşeşte data de 31.12.2023.

* *A se vedea secțiunea Activităţi previzionate din Cererea de finanţare.*

1. Proiectul vizează investiţii în capacități de cogenerare de înaltă eficienţă nou instalate sau modernizate.

* *Se probează cu secțiunea Studiul de fezabilitate din Cererea de finanțare și Anexa C4.1 la Cererea de finanțare.*

1. Cogenerarea este de înaltă eficiență, definită în Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE şi 2010/30/UE şi de abrogare a Directivelor 2004/8/CE şi 2006/32/CE, iar tehnologiile de cogenerare sunt cele prevazute de Directiva 2012/27/UE.

* *Se probează cu secțiunea Studiul de fezabilitate din Cererea de finanțare și Anexa C4.1 la Cererea de finanțare.*

1. În cazul cogenerării pe bază gaz natural sau care utilizează gaze reziduale provenite din procese industriale, puterea termică nominală totală este mai mică de 20 MW.

* *Se probează cu secțiunea Studiul de fezabilitate din Cererea de finanțare și Anexa C4.1 la Cererea de finanțare.*

1. În cazul cogenerării pe biomasă, combustibilii fosili sunt utilizați la pornire și oprire și în limita maximă de 10% din total combusibil (biomasă+gazul suport), ca suport al arderii.

* *Se probează cu secțiunea Studiul de fezabilitate din Cererea de finanțare și Anexa C4.1 la Cererea de finanțare.*

1. Energia anuală totală (electrică și termică) produsă în instalaţia de cogenerare de înaltă eficienţă trebuie să fie consumată cel puţin în proporţie de 60% de către deţinătorul acesteia/de către rezidenții parcului industrial în cadrul proceselor industriale proprii, în afara consumului propriu tehnologic (CPT). În cazul energiei electrice produse în sistem de cogenerare care nu este consumată pentru întreținerea procesului de generare a energiei şi în cadrul procesului industrial propriu de la nivelul întreprinderii beneficiare a finanțării, care va fi livrată în SEN (cel mult 40%), în Studiul de fezabilitate se vor preciza informațiile/datele tehnice și costurile cu privire la racordul electric necesar livrării în SEN.

* *Se probează cu secțiunea Studiul de fezabilitate din Cererea de finanțare, Anexa C4.1 și Declarația de angajament (Anexa C1.2) la Cererea de finanțare.*

|  |
| --- |
| **Atenție!**  Instalația de cogenerare de înaltă eficienţă va fi prevǎzută, încă de la nivel de SF, cu grupuri de măsurare pentru combustibili şi energie produsă şi livrată indiferent de client. Aparatura de măsurare utilizată va respecta reglementǎrile metrologice în domeniu emise de BRML (Biroul Român de Metrologie Legală), iar schemele de instalare vor respecta normativele tehnice specifice.  Cel mult 40% din energia electrică produsă în sistem de cogenerare care nu este consumată pentru întreținerea procesului de generare a energiei şi în cadrul procesului industrial propriu de la nivelul întreprinderii beneficiare a finanțării, poate fi livrată în SEN. |

1. Proiectul a fost aprobat de către solicitant în condițiile legislației aplicabile.

* *Se probează prin documentele de aprobare a proiectului, în conformitate cu prevederile legale în vigoare (Hotătâre AGA/CA, alte documente similare).*

1. Proiectul este localizat în regiunile mai puţin dezvoltate: Vest, Nord-Vest, Nord-Est, Sud-Est, Sud, Sud-Vest, Centru.

* *A se vedea secțiunea Localizare proiect din Cererea de finanțare.*

***Atenție!***

*Proiectele implementate în regiunea București-Ilfov nu sunt eligibile.*

1. Pentru proiectele care contribuie la dezvoltarea ITI, acestea vor fi însoţite de avizul Asoc*iaţiei de Dezvoltare Intercomunitară pentru ITI Delta Dunării.*

* *Se probează prin Anexa C4.3 de la Cererea de finanţare corelat cu secţiunea Relevanţă/Justificare din Cererea de finanţare.*

1. Activitatea economică identificată prin codul CAEN pentru care se solicită finanţarea este eligibilă şi prin proiect nu se sprijină în niciun fel activităţile/sectoarele excluse conform articolului 1, alin.3 din Regulamentul de ajutor de stat exceptat şi articolul 3, alin. 3 din Regulamentul (UE) nr. 1301/2013 privind Fondul european de dezvoltare regională

*Se probează prin:*

* *Declarația privind conformitatea cu regulile ajutorului de stat, Anexa C1.3* *la Cererea de finanţare;*
* *Declaraţia de angajament Anexa C1.2 la Cererea de finanţare;*
* *Anexa C4.5 privind conformitatea cu regulile de exceptare de la notificare a ajutorului de stat la Cererea de finanțare.*

|  |
| --- |
| **Atenție!**  În cadrul OS 6.4, în conformitate cu prevederile Regulamentului nr. 651/2014 privind ajutorul de stat şi ale Regulamentului (UE) nr. 1301/2013 privind Fondul european de dezvoltare regională, nu se acordă sprijin financiar pentru următoarele:   1. sectoare:   a) sectorul pescuitului şi acvaculturii;  b) sectorul prelucrării şi comercializării produselor agricole, în următoarele cazuri:  - atunci când valoarea ajutoarelor este stabilită pe baza preţului sau a cantităţii unor astfel de produse achiziţionate de la producători primari sau introduse pe piață de întreprinderile respective; sau  - atunci când ajutoarele sunt condiționate de transferarea lor parțială sau integrală către producătorii primari;  c) sectorul producției agricole primare;  a) facilitarea închiderii minelor de cărbune necompetitive, astfel cum sunt reglementate de Decizia nr. 2010/787 a Consiliului ;  b) dezafectarea sau construirea de centrale nucleare;  c) investițiile care vizează o reducere a emisiilor de gaze cu efect de seră ale activităților enumerate în anexa I la Directiva 2003/87/CE;  d) fabricarea, prelucrarea și comercializarea tutunului și a produselor din tutun.   1. obiective:   a) ajutoarelor destinate activităților legate de exportul către țări terțe sau către alte state membre, respectiv ajutoarelor legate direct de cantitățile exportate, de înființarea și funcționarea unei rețele de distribuție sau de alte costuri curente legate de activitatea de export;  b) ajutoarelor condiționate de utilizarea preferențială a produselor naționale față de produsele importate;  c) acordarea de ajutoare este condiționată de obligația ca beneficiarul să utilizeze bunuri produse la nivel național sau servicii naționale;  În cazul în care o întreprindere își desfășoară activitatea atât în sectoarele excluse menționate la A lit.(a), (b) sau (c), cât și în sectoarele care intră în sfera de acordare a finanţării, aceasta poate primi ajutor pentru aceste ultime sectoare sau activități, cu condiția să dovedească fie separarea activităților, fie o distincție între costuri, astfel încât activitățile desfășurate în sectoarele excluse să nu beneficieze de ajutoarele acordate în temeiul Obiectivului specific 6.4 din POIM, în conformitate cu pricipiile de transparență definite de Directiva CE 2006/111. |

1. Costul total eligibil al proiectului nu depăşeşte valoarea totală de 50.000.000 euro (echivalent în lei la cursul Inforeuro din luna anterioară depunerii cererii de finanţare)

* *A se vedea secțiunea Buget-Activităţi şi cheltuieli din Cererea de finanțare.*

1. Valoarea finanţării solicitate nu depășește 15.000.000 euro (echivalent în lei la cursul Inforeuro din luna anterioară depunerii cererii de finanţare).

* *A se vedea secțiunea Buget-Activităţi şi cheltuieli din Cererea de finanțare, Declarația privind conformitatea cu regulile ajutorului de stat.*

1. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz.

*Se probează prin:*

* *Declarația de eligibilitate a solicitantului din Anexa C1.1 la Cererea de finanţare, corelat cu secțiunea Principii orizontale;*
* *Anexa C4.8. Planul de informare și publicitate.*

1. Investiția/investițiile din cadrul proiectului nu a/au mai beneficiat de finanţare din fonduri publice, în ultimii 5 ani înainte de data depunerii cererii de finanţare, cu excepţia studiilor preliminare (studiul de prefezabilitate, analiza geo-topografică, studiu de fezabilitate, proiect tehnic, detalii de execuţie).

*Se probează prin:*

* *Declarația de eligibilitate a solicitantului din Anexa C1.1* *la Cererea de finanțare.*

1. Bugetul proiectului respectă indicaţiile privind încadrarea în categoriile de cheltuieli, conform Anexei 5 la prezentul ghid

*Se probează prin:*

* *Secţiunea Buget - Activități și cheltuieli din Cererea de finanţare;*
* *Anexa C4.5 privind conformitatea cu regulile de exceptare de la notificare a ajutorului de stat la Cererea de finanțare.*

1. Se va demonstra dreptul de proprietate/concesiune/ administrare/superficie al imobilelor/ capacităților existente unde se realizează investiţia, pe perioada implementării proiectului şi inclusiv pe o perioadă de cinci ani de la data previzionată pentru efectuarea plăţii finale în cadrul proiectului şi are dreptul de a efectua lucrările prevăzute în proiect asupra terenului. Contractul de concesiune/administrare/superficie trebuie să se afle în perioada de valabilitate.

* *Se probează cu actele admise de lege privind drepturile* *proprietate/concesiune/administrare/ superficie asupra imobilelor, necesare pentru implementarea proiectului;*
* *Declarația de eligibilitate a solicitantului (Anexa C1.1. la Cererea de finanţare).*

La momentul depunerii cererii de finanţare, solicitantul va proba printr-o:

* *Declaraţie de eligibilitate a solicitantului (Anexa C1.1. la Cererea de finanţare) că* ***imobilele / capacităţile existente*:**
* Sunt disponibile pentru investiții (în sensul că deţine un drept real asupra acestora sau au fost inițiate demersurile pentru obținerea dreptului de proprietate/concesiune/ administrare/ superficie. Exemplu: precontract de vânzare – cumpărare);
* Sunt libere de orice sarcini, în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;
* Nu fac obiectul unor litigii în curs de soluţionare la instanţele judecătoreşti cu privire la situaţia juridică;
* Nu fac obiectul revendicărilor potrivit unor legi speciale în materie sau dreptului comun.

La semnarea contractului de finanţare, (în cazul aprobării proiectului pentru finanţare), solicitantul va face dovada deţinerii dreptului de proprietate/concesiune/administrare/superficie pentru imobilele supuse investiţiei pentru care la cererea de finanţare au fost depuse acte prevăzute de lege pentru iniţirea demersului de obţinere a acestor drepturi:

* *Se probează prin oricare dintre actele admise de lege (act de proprietate / administrare/ contract de concesiune/superficie, valabile cel puţin încă 5 ani la data previzionată a ultimei plăţi în cadrul proiectului;*
* *Extras de carte funciară care să probeze că imobilele****/*** *capacităţile existente sunt libere de orice sarcini.*

**Îndeplinirea condiţiilor de natură instituţională, legală şi financiară se probează cu aplicarea corespunzătoare de către AM POIM a prevederilor Ordonanței de Urgență a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative.**

**2.3.Eligibilitatea cheltuielilor**

*Baza legală:*

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020;
* Regulamentul (UE) nr. 1303/2013 prevede la art. 65, 66, 67, 68, 69 condiţiile generale pe care trebuie să le îndeplinească cheltuielile efectuate de către beneficiari pentru a fi eligibile pentru finanţare din contribuţia din fondurile europene;
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.
* Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.
* Hotărârea Guvernului nr. 215/2017 privind aprobarea Schemei de ajutor de stat pentru sprijinirea investițiilor în cogenerare de înaltă eficiență.
* Legislatia nationala si europeană in vigoare la data semnării contractului de finanțare;
* Instrucțiunile AM/OI, pentru contractele de finanțare semnate după data (publicării) acestora.

**Pentru a fi eligibile în vederea finanţării prin POIM, toate cheltuielile trebuie să respecte prevederile reglementărilor de mai sus, să corespundă obiectivelor POIM, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.**

Pentru a fi rambursată, o cheltuială trebuie să îndeplinească în mod cumulativ, următoarele condiţii cu caracter general, conform HG nr. 399/2015:

* 1. să fie angajată de către beneficiar şi plătită de acesta în condiţiile legii între data declarării eligibilităţii proiectului de către AMPOIM şi 31 decembrie 2023;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013;
  3. să fie în conformitate cu prevederile programului;
  4. să fie în conformitate cu contractul/decizia/ordinul de finanţare, încheiat între autoritatea de management sau organismul intermediar şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1.303/2013;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.

***În plus, o cheltuială este eligibilă dacă:***

Activitățile proiectului prezent pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare, din fonduri publice.

**Cheltuielile identificate de beneficiar vor fi încadrate pe categoriile de cheltuieli din Anexa 5 la ghid.**

**Nu sunt eligibile** următoarele tipuri de cheltuieli (în conformitate cu prevederile Art. 13, lit. h din HG nr. 399/2015):

* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport
* cheltuieli generale de administrație
* dobânda debitoare cu excepţia celor referitoare la granturi acordate sub forma unei subvenţii pentru dobândă sau pentru comisioane de garantare
* alte comisioane aferente creditelor
* achiziţia de echipamente second-hand
* amenzi, penalităţi şi cheltuieli de judecată și arbitraj
* costurile pentru operarea obiectivelor de investiţii
* cheltuielile efectuate pentru obiective de investiţii executate în regie proprie

In plus faţă de cele precizate mai sus, **pentru proiectele care intră sub incidenţa ajutorului de stat**, în conformitate cu prevederile Art. 40 din Regulamentul nr.651/2014, **nu sunt eligibile** pentru a fi decontate în cadrul OS 6.1 producţie, următoarele tipuri de cheltuieli:

* Cheltuieli cu auditul achiziționat de beneficiar pentru proiect
* Cheltuieli pentru consultant în elaborare studii de piață/evaluare
* Cheltuieli aferente managementului de proiect
* Cheltuieli de informare, comunicare și publicitate
* Cheltuielile cu studiile de teren (realizate înainte de demararea lucrărilor)
* Cheltuieli pentru organizarea procedurilor de achiziţie
* Cheltuieli pentru obținere avize, acorduri, autorizații (realizate înainte de demararea lucrărilor)
* Cheltuieli pentru proiectare și inginerie (realizate înainte de demararea lucrărilor)
* Cheltuieli pentru achiziția terenului, cu sau fără construcții (realizate înainte de demararea lucrărilor)
* Cheltuieli pentru comisioane, cote, taxe

|  |
| --- |
| **Atenţie!**   * Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului- Anexa C1.1 la Cererea de finanţare). * Cheltuielile aferente activităţilor proiectului realizate înainte de declararea eligibilităţii proiectului de către AMPOIM (inclusiv cele care nu sunt considerate de demarare a lucrărilor) nu sunt eligibile a fi decontate în cadrul Obiectivului specific 6.4 (A se vedea secţiunea 1.9 privind ajutorul de stat*).* * Cheltuielile privind informarea, publicitatea și auditul financiar sunt obligatorii, dar neeligibile a fi decontate în cadrul OS 6.4., în conformitate cu regulile de ajutor de stat. |

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.

Pentru a fi eligibilă, cheltuiala cu taxa pe valoarea adăugată trebuie să fie aferentă unor cheltuieli eligibile efectuate în cadrul proiectelor finanţate din fonduri.

Cheltuiala cu taxa pe valoarea adăugată este **eligibilă dacă este nerecuperabilă**, potrivit legii, cu respectarea prevederilor art. 69 alin. (3) lit. c) din Regulamentul (UE) nr. 1303/2013 și ale art. 12 din Hotărârea Guvernului (HG) nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020. În funcție de situația TVA specifică proiectului se va completa una dintre anexele **Ordinului comun MFE / MFP nr. 698/1425/08.08.2016 pentru aprobarea Instrucţiunilor de aplicare a prevederilor art. 12 din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.**

***Implementarea financiară a proiectului***

**Baza legală:**

* **Ordonanța de urgență a guvernului nr. 40/2015 privind gestionarea financiară a fondurilor europene pentru perioada de programare 2014-2020**

Implementarea financiară se face prin mecanismul rambursării cheltuielilor efectuate sau prin cel al decontării cererilor de plată așa cum prevede OUG nr. 40/2015. Obligațiile beneficiarului și ale AM referitor la plăți sunt detaliate în conținutul contractului de finanțare.

**Atenţie!**

În cadrul acestui Obiectiv Specific nu se acordă prefinanţare.

* **Mecanismul rambursării cheltuielilor efectuate**

Implică transmiterea de către beneficiari a unor cereri de rambursare în care sunt solicitate la rambursare cheltuieli care au fost efectuate și pentru care sunt atașate dovezi ale efectuării cheltuielilor.

Beneficiarii au obligația de a depune la autoritatea de management cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată, în termen de maxim 3 luni de la efectuarea acestora.

În termen de maximum 20 de zile lucrătoare de la data depunerii de către beneficiar la autoritatea de management (direcțiile teritoriale), a cererii de rambursare întocmite conform contractului de finanțare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la data la care autoritatea de management dispune de resurse în conturile sale. După efectuarea plății, autoritatea de management notifică beneficiarilor plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiționale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul aplicării unor reduceri procentuale de către autoritățile de management în conformitate cu art. 6 alin. (3) din OG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, notificarea beneficiarilor privind plata cheltuielilor aferente autorizate se va realiza în termen de maximum 10 zile lucrătoare de la efectuarea plății.

În cazul ultimei cereri de rambursare depuse de beneficiar în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plății finale, dar nu mai mult de 90 de zile lucratoare.

Nedepunerea de către beneficiar a documentelor sau clarificărilor solicitate în termenul prevăzut în contractul de finanțare atrage respingerea, parțială sau totală, după caz, a cererii de rambursare.

* **Mecanismul decontării cererilor de plată** se aplică beneficiarilor de proiecte finanțate din fonduri europene, alții decât cei prevăzuți la art. 6 alin. (1) - (4) și (6) din OUG nr. 40/2015 privind gestionarea financiară a fondurilor europene pentru perioada de programare 2014-2020.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele de achiziții aferente proiectelor implementate, acceptate la plată, beneficiarul depune cererea de plată și documentele justificative aferente acesteia.

Beneficiarii alții decât cei prevăzuți la art. 6 și 7 din OUG nr. 40/2015, au obligația de a achita integral contribuția proprie aferentă cheltuielilor eligibile incluse în documentele anexate cererii de plată.

În termen de maximum 20 de zile lucrătoare de la data depunerii de către beneficiar a cererii de plată cu respectarea prevederilor art. 20, alin. (2) și (4) din OUG nr. 40/2015, autoritatea de management efectuează verificarea cererii de plată. După efectuarea verificărilor Autoritatea de management virează beneficiarului valoarea cheltuielilor rambursabile, în termen de 3 zile lucrătoare de la data la care aceasta dispune de resurse în conturile sale, într-un cont distinct de disponibil deschis pe numele beneficiarilor la unitățile teritoriale ale Trezoreriei Statului. În ziua următoare virării, autoritatea de management transmite beneficiarilor o notificare, întocmită distinct pentru fiecare dintre aceștia.

Pentru depunerea de către beneficiar a unor documente adiționale sau clarificări solicitate de autoritatea de management, termenul de 20 de zile lucrătoare prevăzut la art. 20, alin. (5) poate fi întrerupt fără ca perioadele de întrerupere cumulate să depășească 10 zile lucrătoare.

***Sumele primite de beneficiar în baza cererilor de plată nu pot fi utilizate pentru o altă destinație decât cea pentru care au fost acordate.***

În termen de maximum 30 zile lucrătoare de la data încasării sumelor virate de către Autoritatea de Management conform art. 20, alin. (8) din OUG nr. 40/2015, beneficiarii au obligația de a depune cererea de rambursare aferentă cererii de plată la Autoritatea de management, în care sunt incluse sumele din facturile decontate prin cererea de plată.

Beneficiarii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Nerespectarea prevederilor alin. (8) de către beneficiari constituie încălcarea contractului de finanțare, autoritatea de management putând decide rezilierea acestuia.

# Capitolul 3. completarea Cererii de Finanţare

Pentru a propune un proiect în vederea finanţării, solicitantul trebuie să completeze o **Cerere de finanţare**. Elaborarea Cererii de Finanțare se va face conform modelului din Anexa nr. 1. Aceasta se va transmite prin sistemul informatic MySMIS 2014, împreună cu toate anexele solicitate sau dacă acesta nu este funcțional vor fi depuse pe hârtie la AM POIM.

**3.1. Completarea fişei de proiect**

În vederea sprijinirii solicitanţilor în definirea şi dezvoltarea proiectelor, aceştia pot să transmită în avans o Fişă de proiect – document opţional (Anexa 1a) ce cuprinde informaţii succinte atât despre beneficiar, cât şi despre acţiunile şi rezultatele proiectului propus.

Fişa de proiect se va depune într-un exemplar (fie prin poştă cu confirmare de primire, fie înregistrată la registratură) la sediul Ministerului Dezvoltării Regionale, Administrației Publice și Fondurilor Europene. Depunerea fişei se va face continuu şi nu reprezintă o etapă obligatorie care să influenţeze procesul de evaluare şi selecţie.

Fişele de proiect vor fi evaluate, urmărindu-se încadrarea în categoria beneficiarilor în tipul de solicitanţi eligibili, modul în care rezultatele proiectului conduc la atingerea obiectivelor programului, precum şi sustenabilitatea activităţilor propuse.

**Atenţie!**

Depunerea fişei de proiect este opţională şi nu are caracter eliminatoriu sau prohibitiv, depunerea unei cereri de finanţare nefiind condiţionată de acceptabilitatea şi nivelul de calitate a datelor prezentate în fişa de proiect.

Fişele de proiect se pot depune oricând după publicarea versiunii aprobate a Ghidului Solicitantului pe site-ul Ministerului Dezvoltării Regionale, Administrației Publice și Fondurilor Europene.

Rolul fişei de proiect este acela de a sprijini solicitantul în decizia de a investi în pregătirea unei cereri de finanţare complete, precum şi pentru înţelegerea cerinţelor din ghidul solicitantului şi elaborarea unui proiect matur, care să întrunească condiţiile minime pentru obţinerea finanţării.

Proiectele pentru care nu au fost depuse fişe de proiect, vor fi evaluate direct în etapa de depunere a cererii de finanţare.

Rezultatele evaluării fişelor de proiect vor fi comunicate beneficiarului în scris, vor conţine recomandări pentru completarea cererii de finanţare (dacă este cazul) şi vor fi publicate pe site-ul Ministerului Dezvoltării Regionale, Administrației Publice și Fondurilor Europene.

Cererile de finanţare propriu-zise vor fi depuse fie direct de către solicitant, fie în urma analizei fişei de proiect.

**3.2. Înregistrarea solicitantului în sistem**

Înainte de demararea completării conţinutului cererii de finanţare, solicitanţii au obligaţia înregistrării în sistem, conform indicaţiilor furnizate pe site-ul [www.fonduri-ue.ro](http://www.fonduri-ue.ro).

Odată cu înregistrarea solicitantului, este necesară completarea tuturor câmpurilor, întrucât informaţiile din această secţiunea sunt esenţiale pentru evaluarea eligibilităţii solicitantului sau pentru evaluarea tehnico-economică.

Astfel, la secţiunea solicitant se vor regăsi următoarele informaţii:

* Date de identificare (denumire, tip – se va selecta dintr-un nomenclator, caracterul de IMM, cod fiscal, cod CAEN principal, nr. de înegistrare şi registrul unde este înregistrată entitatea, data înfiinţării, înregistrare în scop de TVA, entitate de drept public sau nu)
* Reprezentant legal (funcţie, nume, prenume, data naşterii, CNP, date de contact)
* Sediul social
* Date financiare:
  + conturi bancare
  + exerciţii financiare (moneda, dată începere, dată de încheiere, număr mediu de salariaţi, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare)

*Notă: completarea acestor informaţii este necesară pentru a stabili eligibilitate solicitantului; este necesară citirea cu atenţie a ghidului solicitantului pentru cerinţele legate de exerciţiile financiare (pentru anumite apeluri este suficientă completarea informaţiei pentru un singur execiţiu finanicar, pentru altele sunt necesare trei exerciţii financiare).*

* Finanţări:
  + Asistenţă acordată anterior, unde se completează cu informaţii privind proiectele derulate anterior de către solicitant, încheiate sau aflate în derulare
  + Asistenţă solicitată, unde se completează cu informaţii privind proiectele depuse pentru obţinerea de finanţare pe alte programe

*Notă: informaţiile nu trebuie să se limiteze la programele / proiectele finanţate din fonduri europene structurale şi de investiţii, ci la toate tipurile de finanţări*

* Descrierea grupului:

*Notă: această informaţie este necesară pentru a verifica întreprinderile legate şi caracterul acestora în funcţie de acţionariat (a se vedea ghidul ”Noua definiţie a IMM-urilor - Ghidul utilizatorului şi model de declaraţie”). Chiar dacă în cadrul unui anumit obiectiv specific informaţia nu este relevantă, este posibil ca solicitantul să solicite finanţări pe alte domenii / programe operaţionale unde această informaţie este esenţială pentru stabilirea eligibilităţii.*

**3.3. Modalitatea de completare a Cererii de finanţare**

Elaborarea Cererii de finanţare se va face conform modelului din Anexa nr.1.

Câmpurile Cererii de finanţare şi cele privind modelul de buget corespund câmpurilor din MySMIS. Modelele din prezentul Ghid au rolul de a facilita cerinţele de completare a cererii de finanţare din MySMIS.

***Înainte de completarea formularului, vă rugăm să citiţi cu atenţie instrucţiunile cuprinse în acest capitol.***

**În vederea completării Cererii de finanţare trebuie avută în vedere anexarea tuturor documentelor menţionate în Anexa 2 la prezentul ghid.**

***Important!***

Solicitantul are obligaţia să verifice ataşarea tuturor anexelor obligatorii la Cererea de finanţare. În cazul în care se constată, la nivelul evaluării relevanţei, maturităţii şi sustenabilităţii, existenţa unor activităţi pentru care solicitantul nu a ataşat anexele obligatorii specifice, proiectul va fi respins pentru nerespectarea condiţiilor din prezentul ghid.

De asemenea, anexele care sunt incomplete, ilizibile sau care nu sunt semnate, pot conduce la respingerea Cererii de finanţare. Pentru a se asigura că formularul Cererii de finanţare respectă criteriile administrative de conformare formală şi este însoţit de toate anexele cerute, solicitantul este rugat să completeze Fişa de control a Cererii de finanţare, Anexa 2 la prezentul ghid.

***3.3.1 Obiectivele şi rezultatele proiectului***

Obiectivul general al proiectului va fi stabilit în directă corelare cu *Obiectivul specific 6.4*  şi cu acţiunea de finanţare, conform secţiunii 1.3., în conformitate cu indicaţiile din Anexa 1. Fiecărui obiectiv îi va fi atribuit un rezultat.

Rezultatele vor fi corelate cu rezultatele aşteptate la Obiectivul specific 6.4

Toate obiectivele specifice vor fi asociate cu rezultate concrete şi vor fi cuantificate în indicatori.

Pentru proiectele ITI Delta Dunării se va descrie şi modul în care proiectul se încadrează în strategia ITI. Detaliile vor fi oferite la secţiunea ***Relevanţă.***

***3.3.2. Context şi justificare***

Descrierea proiectului (se completează la secţiunea ***Context şi Justificare***) va indica un minim de informaţii cu privire la următoarele aspecte:

* + Contextul în care este propus proiectul;
  + Informaţii privind infrastructura modernizată/realizată (localizare, date fizice, factori interesaţi etc.);

Cerinţele suplimentare detaliate sunt prezentate în secţiunea relevantă din Anexa 1.

În secţiunea **Justificare vor fi enumerate problemele care necesită implementarea proiectului**. Problemele identificate în această secţiunea vor fi corelate cu activităţile şi rezultatele proiectului prezentate la secţiunea ***Descrierea investiţiei.***

***3.3.3 Sustenabilitate***

Se va preciza modul în care proiectul se va autosusţine financiar după încetarea finanţării solicitate prin Cererea de finanţare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp).

***3.3.4 Relevanţă***

În cadrul acestei secţiuni se vor completa informaţii legate de relevanţa proiectului în raport cu următoarele aspecte:

* + Contribuţia la **Planul Naţional de Acţiune în Domeniul Eficienţei Energetice**;
  + Corelările cu legislaţia naţională în domeniu şi Directiva 2009/72/CE a Parlamentului European şi a Consiliului din 13 iulie 2009 privind normele comune pentru piaţa internă a energiei electrice şi de abrogare a Directivei 2003/54/CE;
  + Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE şi 2010/30/UE şi de abrogare a Directivelor 2004/8/CE şi 2006/32/CE.

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

***3.3.5 Riscuri***

În cadrul acestui capitol vor fi identificate riscurile care pot să împieteze asupra implementării proiectului în calendarul propus, cum ar fi de exemplu: întârzieri în procedura de achiziție publică și întârzeri în aprobarea planului de management conform legislației în vigoare.

Pentru riscurile identificate vor fi propuse măsuri de reducere a riscului.

***3.3.6 Complementaritate***

Informaţiile care vor fi evaluate în capitolul complementaritate permit Autorităţii de Management atât evaluarea capacităţii solicitantului de a implementa proiecte, cât şi verificarea posibilei duble finanţări.

Pentru această secţiune, solicitantul nu va completa informaţii suplimentare. Acestea vor fi preluate din sistem, aşa cum au fost introduse de către acesta la momentul înregistrării.

Întrucât proiectele sunt punctate suplimentar pentru asigurarea complementarităţii cu proiecte implementate de alţi beneficiari, proiectele pentru care se aplică acest principiu vor fi prezentate într-o anexă.

***3.3.7 Aplicarea principiilor orizontale***

**Respectarea cadrului legal este obligatorie pentru orice solicitant sau beneficiar de finanţare din fondurile UE.** **Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea legislaţiei în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Dezvoltării Regionale, Administrației Publice și Fondurilor Europene (*[*www.fonduri-ue.ro*](http://www.fonduri-ue.ro)*).*

***Şanse egale:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din Cerera de finanţare va detalia modul în care legislaţia aplicabilă va fi respectată în selecţia membrilor UIP şi a experţilor implicaţi în implementarea proiectului, precum şi ulterior în activitatea întreprinderii.

Se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

Proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor, ca de exemplu:

* Utilizarea unor echipamente mai eficiente energetic și cunatificarea rezultatelor asupra consumului de energie și a emisiilor de CO2;
* Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia.

Secţiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

***3.3.8 Specializare inteligentă***

Mediu şi schimbările climatice reprezintă domenii de specializare inteligentă pentru ciclul strategic 2014 - 2020, identificate pe baza potenţialului lor ştiinţific şi comercial, în urma unui amplu proces de consultare în cadrul Strategia Naţională de Cercetare, Dezvoltare şi Inovare 2014-2020. POIM încurajează utilizarea tehnologiilor de ultimă generaţie, rezultate în urma unor procese inovative şi de cercetare. Prin urmare, la secţiunea Specializare inteligentă se vor completa detalii privind modul în care proiectul promovează astfel de abordări inovative, după caz.

***3.3.9. Descrierea investiţiei***

Descrierea proiectului va indica un minim de informaţii cu privire la următoarele aspecte:

* Componentele, activitățile investiției și modul în care adresează problemelor identificate;
* Date generale privind investiția propusă;
* Se vor descrie principalele componente ale proiectului, corelat cu probleme identificate și propuse spre rezolvare în proiect și cu cauzele acestora, detaliate pe activități și corelate cu bugetul proiectului;
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

Cerinţe specifice suplimentare sunt prezentate în secţiunea relevantă din Anexa 1.

***3.3.10 Evaluarea Impactului asupra Mediului (EIM)***

Evaluarea Impactului asupra Mediului trebuie să fie în conformitate cu prevederile legislației din domeniu. Autorităţile competente pentru protecţia mediului (ACPM) stabilesc dacă proiectele sunt de tipul celor prevăzute la Anexa I sau Anexa II a Directivei privind EIM. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

Autorităţile competente pentru protecţia mediului (ACPM) vor asigura, totodată, consultarea publicului interesat pe parcursul dezbaterii publice.

1. *pentru Cererea de finanţare*

* Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul);
* Calendarul privind derularea procedurii EIM elaborat de către autoritatea competentă pentru protecţia mediului;
* Rezumatul fără caracter tehnic (dacă procedura EIM se finalizează cu Acord de Mediu);
* Raportul EIM;
* Declaraţia pentru siturile Natura 2000/Studiu de evaluare adecvată (după caz);

1. *pentru Volumul EIM*

* Copii ale documentelor mentionate în calendarul aferent procedurii EIM (inclusiv toate anunturile), cum ar fi:
* Notificarea privind solicitarea Acordului de Mediu;
* Anunţurile privind solicitarea Acordului de Mediu;
* Decizia evaluării iniţiale;
* Decizia Etapei de încadrare;
* Anunturile privind Decizia de încadrare a proiectului (după caz);
* Transmiterea îndrumarului privind definirea domeniului evaluării, după caz;
* Anunţurile publice privind dezbaterea publică, după caz;
* Lista cu observaţiile publicului şi soluţionarea problemelor semnalate (anexa nr. 15 din Ordinul Ministrului Mediului și Pădurilor nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private), după caz;
* Anunţurile publice privind decizia de emitere a Acordului de Mediu, după caz;
* Acordul de Mediu, după caz.
* Certificatul de urbanism;
* Avizul de gospodărire ape (va fi emis la nivel de studiu de fezabilitate).

Raportul de Impact asupra Mediului va lua în considerare indicatorii de mediu propuşi prin Raportul de Mediu elaborat la nivelul POIM şi incluşi în declaraţia de mediu a POIM, în vederea monitorizării anuale a acestora.

***3.3.11 Studiul de fezabilitate***

Studiul de fezabilitate se va elabora conform prevederilor HG 907/2016 și va avea la bază necesitatea dezvoltării proiectului şi caracteristicilor tehnice, comparând soluţiile alternative mai detaliate în vederea asigurării alegerii soluţiilor celor mai eficiente din punct de vedere al costurilor.

Studiul de fezabilitate va analiza cel puțin două opțiuni tehnice (în plus față de scenariul fără proiect). Ambele opțiuni vor fi analizate din toate punctele de vedere aferente investiției și descrise în conformitate cu cerințele prezentului Ghid al Solicitantului din perspectiva tipurilor de investiții eligibile și a restricțiilor privind cheltuielile eligibile din perspectiva ajutorului de stat.

Investiția trebuie să aibă ca rezultat obligatoriu capacitate nouă de producției de energie, prin investiție nouă sau modernizare.

Se va prezenta analiza cererii de energie în conformitate cu standardele specifice şi reglementările ANRE pe o perioadă de cel puţin un an, în relație cu necesitatea investiției.

Toate opțiunile posibile și realiste trebuie analizate și comparate din perspectiva costurilor de investiții și de operare (la valoare actualizată netă).

***3.3.12 Analiza Cost Beneficiu***

Pentru a evalua viabilitatea financiară și economică a proiectelor de investiții depuse în cadrul acestui apel, aplicațiile de finanțare vor trebui să fie însoțite de analiza cost beneficiu, elaborată în conformitate cu cerințele *Ghidului privind Analiza Cost Beneficiu a proiectelor de investiții*, întocmit de Comisia Europeană.

Componentele analizei Cost-Beneficiu sunt:

1. Prezentarea contextului;
2. Definirea obiectivelor;
3. Identificarea proiectului;
4. Rezultatele studiilor de fezabilitate, însoțite de o analiză a cererii și a opțiunilor;
5. Analiza financiară;
6. Analiza economică;
7. Evaluarea riscurilor.

**Pentru proiectele a căror valoare totala nu depășește 10 milioane de euro, realizarea analizei economice și evaluarea riscurilor nu sunt obligatorii.**

1. **Prezentarea contextului**

La această secțiune, solicitanții vor trebui să furnizeze informații succinte și relevante cu privire la definirea contextului social, economic, politic și instituțional în care proiectul va fi implementat. Definirea clară a contextului este relevantă în argumentarea nevoilor și constrângerilor care au stat la baza deciziei de investiție, precum și în stabilirea trendurilor viitoare, în special cele legate de cererea pentru produsele/serviciile rezultate în urma implementării proiectului.

1. **Definirea obiectivelor**

La această secțiune, solicitanții vor defini obiective clare pentru proiect în scopul de a verifica dacă investiția răspunde unei nevoi existente și de a evalua rezultatele și impactul proiectului.

1. **Identificarea proiectului**

La această secțiune, solicitanții vor avea în vedere următoarele aspecte:

* proiectul trebuie să fie în mod clar o *unitate de analiză independentă*. Acest lucru implică faptul că, în unele situaţii, anumite sub-proiecte sau faze ale unui proiect trebuie apreciate ca un singur proiect în scopul elaborării analizei cost beneficiu. Astfel, dacă cofinanțarea UE se solicită doar pentru anumite etape, urmând ca celelalte etape să fie finanțate de alți investitori/sponsori, analiza cost beneficiu trebuie elaborată pentru întregul proiect;
* precizarea aspectelor care țin de capacitatea financiară, tehnică și instituțională a solicitantului (exemple: regimul TVA, existența subvențiilor de exploatare, aspectele contractuale în cazul în care investiția va fi operată de o altă entitate decât Solicitantul, sursele de finanțare pentru contribuția Solicitantului, etc);
* identificarea și descrierea grupului țintă vizat de implementarea proiectului.

1. **Rezultatele studiilor de fezabilitate, însoțite de o analiză a cererii și a opțiunilor**

La această secțiune, solicitanții vor furniza informații cu privire la:

* Analiza cererii curente și viitoare, estimată ca urmare a implementării proiectului. În funcție de disponibilitatea datelor, se recomandă ca estimarea cererii să fie realizată cu ajutorul metodelor si tehnicilor de previziune statistică;
* Analiza de opțiuni;
* Concluziile studiului de fezabilitate (prezentarea pe scurt a soluției tehnice, valoarea Devizului General, graficul de implementare a lucrărilor);
* Aspecte de mediu (evaluarea impactului reducerii emisiilor de gaze cu efect de seră, etc).

1. **Analiza financiară**

Scopul elaborării analizei financiare este de a:

* Evalua profitabilitatea investiției;
* Evalua profitabilitatea proiectului din perspectiva proprietarului (în condițiile cofinanțării UE);
* Verifica sustenabilitatea financiară a proiectului.

**Metodologia** utilizată este analiza fluxului de numerar actualizat, care presupune:

* Se iau în considerare doar **fluxurile de numerar**, respectiv valoarea reală de numerar plătită sau primită pentru proiect. Prin urmare, elementele contabile asimilate, de exemplu rezervele de amortizare și fondurile de rezervă nu trebuie incluse în analiza financiară.
* Se vor lua în considerare numai fluxurile de numerar din anul în care apar și vor fi proiectate pe o **perioadă de referință de 20 de ani** pentru sectorul *energie*, care include şi perioada de implementare a operațiunii.
* În situația în care durata de viață economică utilă a proiectului depășește perioada de referință, se va lua în considerare și o **valoare reziduală**. Valoarea reziduală se determină prin calcularea valorii actuale nete a fluxurilor de numerar pentru durata de viață rămasă a proiectului (diferența dintre durata de viață economică utilă și perioada de referință). Valoarea reziduală a investiției este inclusă în analiza fluxului de numerar actualizat numai dacă veniturile depășesc costurile de operare și mentenanță a investiției.
* Venitul net actualizat al proiectului se calculează prin deducerea costurilor actualizate din veniturile actualizate și, dacă este cazul, prin adăugarea valorii reziduale a investiției, ceea ce presupune ca fluxurile de numerar sa fie actualizate prin aplicarea la valoarea curentă a unei **rate de actualizare financiară de 4 % în termeni reali**, drept valoare de referință pentru operațiunile de investiții publice cofinanțate prin fondurile ESI.
* Analiza financiară trebuie elaborată din **perspectiva proprietarului**. În cazul în care proprietarul și operatorul sunt entități diferite, trebuie să se efectueze o analiză financiară consolidată, care exclude fluxurile de numerar între proprietar și operator.
* Analiza financiară ar trebui să fie efectuată la **prețuri constante** (cu prețuri fixate pe baza unui an de referință), dar evoluțiile preconizate ale prețurilor relative pentru inputuri cheie in proiect ar trebui luate în considerare în cadrul evaluării de risc (exemplu: *creșterea prețului la utilități*).
* Analiza financiară trebuie elaborată ținând cont de **principiul incremental**, respectiv de faptul că evaluarea impactului proiectului se realizează prin compararea a două scenarii:
  + ***Scenariul contrafactual*** – proiecția fluxurilor de numerar în situația realizării unei investiții identificate conform prevederilor din Anexa 8 la Ghidul Solicitantului;
  + ***Scenariul cu proiect –*** proiecția fluxurilor de numerar în situația implementării prezentului proiect.

**Etapele** elaborării analizei financiare sunt:

* 1. **Evaluarea rentabilității financiare a investiției**

Rentabilitatea financiară a unei investiții este evaluată prin estimarea valorii actualizate nete financiare și a ratei de rentabilitate financiară a investiției [VANF/C și RRF/C][[5]](#footnote-5). Acești indicatori compară costurile de investiție cu veniturile nete și stabilesc în ce măsură veniturile nete ale proiectului sunt în măsură să ramburseze investițiile, **indiferent de sursele de finanțare**.

Indicatorii rentabilității financiare a investiției se calculează pe baza **fluxului de numerar net incremental**, care se calculează ca diferență între fluxul de numerar net generat de scenariul cu proiect și fluxul de numerar net generat de scenariul contrafactual.

**Fluxul de numerar net** reprezintă diferența dintre intrările de numerar și ieșirile de numerar.

Datele necesare, recomandate în proiecția fluxurilor de numerar, sunt:

**Ieșiri de numerar**

* *Costurile de investiție* totale – includ atât costurile de capital cât și costurile legate de implementarea proiectului care nu vor fi capitalizate (exemple: costuri cu pregătirea documentațiilor de finanțare, costuri cu managementul proiectului, costuri de publicitate și informare, costuri cu auditul proiectului, etc);
* *Costurile de înlocuire* – includ costurile cu înlocuirile de echipamente cu durata de viață economică mai mica decât perioada de referință a proiectului;
* *Costurile de operare* –includ toate costurile generate de *operarea și întreținerea* noii infrastructuri sau a infrastructurii modernizate. Solicitanții trebuie să identifice o structură detaliată și suficient de completă a costurilor de operare și să furnizeze informații detaliate cu privire la ipotezele de bază avute în vedere în dimensionarea lor cantitativă și prognoza pe întreaga perioadă de referință a proiectului.

Se recomandă evidențierea costurilor de operare și mentenanță pe componente variabile și fixe. Pentru costurile fixe se vor lua în calcul (fără a fi exhaustivă recomandarea): costuri cu întreținerea și reparațiile, costurile cu personalul, costurile administrative, costurile cu redevența și alte costuri cu taxe și licențe de operare. În cazul costurilor variabile, se vor furniza informații detaliate cu privire la calculul consumului de combustibil, fundamentat pe baza randamentului global al echipamentelor și al consumului propriu de energie electrică, costurile cu certificatele CO2 fundamentate pe calculul de emisii CO2, costuri materiale, costuri cu utilitățile, costuri cu serviciile prestate de terți.

**Intrări de numerar**

* *Veniturile din operare –* includ intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele/tarifele suportate direct de utilizatori pentru utilizarea infrastructurii nou create, intrările de numerar din bonusul de cogenerare, veniturile din comercializarea certificatelor de emisii de gaze cu efect de sera, etc.

Veniturile vor fi determinate pe baza cantităților vândute sau a serviciilor prestate, previzionate pe perioada de referință a proiectului și pe baza prețurilor specifice.

Solicitanții vor trebui să furnizeze detalii concrete despre ipotezele avute în vedere la estimarea cererii și ofertei de energie electrică. Având în vedere limitarea tehnologică de depozitare a energiei electrice, trebuie justificat modul în care se asigură echilibrul între consum și producție pentru a preveni întreruperile de activitate. În acest sens vor fi furnizate informații cu privire la aspectele demografice, indicatorii macroeconomici relevanți (PIB, creștere economică, etc), reglementările legale în vigoare, precum și bilanțul energetic actual și cel estimat ca urmare a implementării investiției.

Indiferent de modalitatea stabilirii preţurilor sau tarifelor (pe piaţă, bilaterale, reglementate) se vor face consideraţii asupra respectării următoarelor principii:

* dacă se respectă principiul “poluatorul plăteşte” (în special cum influenţează aplicarea acestui principiu estimările de preţ pe intreaga perioadă de analiză);
* dacă principiul recuperării integrale a costurilor a fost reconciliat cu capacitatea de plată a utilizatorilor în condiţiile locale concrete şi a nivelurilor istorice de preţ pe respectiva piaţă;

În cazurile în care energia nu se livrează în sistem la preţuri prestabilite, fundamentarea de preţ nu va lua în considerare preţurile punctuale ale tranzacţiilor la o anumită dată. Având în vedere volatilitatea preţurilor pe pieţele PZU (Piaţa pentru Ziua Următoare) şi PCCB (Piaţa Centralizată pentru Contracte Bilaterale), se recomandă folosirea unor preţuri medii la nivelul unei perioade reprezentative (de exemplu an).

Valoarea indicatorilor de rentabilitate financiară ai investiției arată capacitatea veniturilor nete generate de proiect de a acoperi costurile de investiții, indiferent de modalitatea în care acestea sunt finanțate. Interpretarea indicatorilor de rentabilitate financiară ai investiției se face în funcție de valorile de referință existente:

* In cazul infrastructurilor publice, valoarea indicatorului RRF/C este relevant în aprecierea măsurii în care cofinanțarea UE nu depășește valoarea monetară ce face proiectul rentabil, pentru a nu genera un caz de suprafinanțare. Astfel VANF(C) înainte de contribuția UE ar trebui să fie negativă și RRF(C) ar trebui să fie mai mică decât rata de actualizare folosită pentru analiză;
* În cazul proiectelor care intră sub incidența regulilor de ajutor de stat, interpretarea indicatorilor financiari trebuie făcută prin referință la valorile considerate acceptabile de către investitori în domeniul/sectorul în care se implementează proiectul.

**Atenţie!**

La calculul indicatorilor de rentabilitate financiară ai investiției trebuie avute în vedere următoarele aspecte:

* Fluxurile financiare de natura dobânzilor și rambursărilor de credite se exclud din ieșirile de numerar ale proiectului pentru calculul indicatorilor de performanță ai proiectului. De asemenea, nu se iau în considerare impozitele, taxele și alte ieșiri de numerar care nu sunt legate de costurile de operare;
* În cazul în care taxa pe valoare adăugată nu este un cost eligibil în conformitate cu articolul 69 alineatul (3) litera (c) din Regulamentul (UE) nr. 1303/2013, calculul venitului net actualizat se bazează pe cifre care exclud taxa pe valoare adăugată;
* Fluxurile de numerar de tipul subvențiilor, creditelor bancare, cofinanțarea UE nu sunt incluse în intrările de numerar ale proiectului.
  1. **Determinarea contribuției maxime din fondurile publice nerambursabile**

Stabilirea contribuției maxime din fondurile publice nerambursabile și bugetul de stat conform Anexei 8 la Ghidul Solicitantului.

* 1. **Asigurarea viabilității (sustenabilității) financiare**

Analiza de sustenabilitate financiară se bazează pe proiecții privind fluxul de numerar neactualizat.

Ea este utilizată, în principal, pentru a demonstra că proiectul va dispune de lichidități suficiente de la an la an pentru a-și acoperi întotdeauna costurile de investiție și operaționale pe parcursul întregii perioade de referință.

Principalele aspecte ale analizei de sustenabilitate financiară sunt următoarele:

* Sustenabilitatea financiară a proiectului este asigurată prin verificarea faptului că fluxul de numerar net cumulat (neactualizat) este pozitiv (sau egal cu zero) pentru fiecare an și pe parcursul întregii perioade de referință luate în considerare;
* Fluxurile de numerar nete care sunt luate în considerare în acest sens ar trebui să țină cont de costurile de investiție, de toate resursele financiare (cofinanțare UE, credite bancare, subvenții, alocații bugetare), de veniturile în numerar, de costurile de operare și de înlocuire la momentul în care sunt plătite, de rambursările obligațiilor financiare ale entității precum și de aporturile de capital, dobânzi și taxele directe;
* să excludă TVA-ul, cu excepția cazului în care acesta nu este recuperabil;
* să nu țină seama de valoarea reziduală decât dacă activul este lichidat în ultimul an de analiză luat în considerare.

Sustenabilitatea financiară a proiectului se va evalua în corelare cu:

* graficul de realizare a investiţiei versus proiecţia lunară a fluxului de numerar pe perioada de realizare a investiţiei;
* planul de finanţare şi sursele prevăzute, cu prezentarea detaliată a graficelor de rambursare a împrumuturilor, costul creditului, graficul cererilor de rambursare a cheltuielilor efectuate, versus proiecţia anuală a fluxului de numerar pe perioada de operare.

***3.3.13. Managementul de proiect***

La nivelul tuturor proiectelor se va nominaliza un responsabil de proiect, care are rolul de manager de proiect.

În cazul în care se consideră necesar, se poate desemna o persoană de contact, care să asigure schimbul permanent de informaţii cu Autoritatea de Management. Persoana de contact poate să fie aceeaşi persoană cu managerul de proiect / responsabilul de proiect.

În vederea implementării proiectelor beneficiarul trebuie să facă dovada existenţei unităţii de implementare a proiectului (UIP). Pozițiile din cadrul UIP pot fi ocupate sau vacante la depunerea proiectului, urmând ca la semnarea contractului de finanțare, toate pozițiile să fie ocupate.

**Managementul de proiect** poate fi realizat cu personal propriu sau mixt (personal propriu şi externalizare). Personalul propriu al solicitantului implicat în managementul proiectului se va constitui în UIP, prin decizie a managerului solicitantului.

Unitatea de implementare a proiectului va fi, prin urmare:

* Constituită din personalul propriu numit în componenţa UIP-ului, ce trebui să îndeplinească funcţiile necesare implementării proiectului (management de proiect, financiar, achiziţii, tehnic); aceste poziții trebuie ocupate la contractare.
* Sprijinită, după caz, prin expertiză externă furnizată prin contracte de prestare servicii prin care sunt realizate activităţile aferente expertizei tehnice a proiectului.

Activitatea de management a proiectului include şi expertiza tehnică necesară unei implementări la un nivel de calitate adecvat.

Pentru stabilirea capacității de management și tehnice a proiectului, se vor analiza: responsabilităţile persoanelor sunt bine definite şi corelate cu fişele de post ale acestora; relaţiile de muncă în cadrul UIP sunt prezentate şi detaliate; nivelul de experienţă în managementul de proiect al personalului UIP este adecvat (studii de specialitate și participarea la cel puțin 2 proiecte de investiţii); nivelul de experienţă şi calificare tehnică relevantă în domeniul energiei (studii de specialitate și participarea la cel puţin 2 proiecte din domeniul energiei).

***3.3.14. Elaborarea bugetului şi categoriile de cheltuieli***

Bugetul proiectului va fi defalcat pe ani şi pe activităţi, conform formatului din Cererea de finanţare.

Pentru stabilirea costului contrafactual al investiției se vor prezenta trei oferte / prețuri aferente unor cataloage.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cererilor de plată ce vor fi anexe la contractul de finanţare.

* In calcularea cheltuielilor eligibile se va lua în calcul compararea costurilor proiectului cu costurile investiției din scenariul contrafactual (unde este cazul).

|  |
| --- |
| **Atenţie !**  *Depunerea cererii de finanţare nu reprezintă un angajament privind finanţarea din fonduri europene, toate riscurile generate de neaprobarea finanţării vor fi exclusiv în sarcina solicitantului.* |

**Capitolul 4. Procesul de evaluare și selecție**

**4.1 Descriere generală**

Procesul de evaluare și selecție a proiectelor se va desfășura la nivelul direcțiilor de specialitate din cadrul Ministerului Dezvoltării Regionale, Administrației Publice și Fondurilor Europene. Pentru implementarea proiectului se va încheia un contract de finanțare între Autoritatea de Management și beneficiarului proiectului.

Etapele parcurse de la depunerea cererii de finanțare până la semnarea contractului de finanțare sunt:

* verificarea administrativă și a eligibilității
* evaluarea tehnico-economică
* etapa precontractuală (depunerea documentelor aferente contractării, ulterior notificării de aprobare a proiectului)
* semnarea contractului de finanțare

**4.1.1 Verificarea administrativă și a eligibilității cererilor de finanțare**

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare;
* Data limită de transmitere a cererii de finanţare (în raport cu data acceptării fişei de proiect).

Pentru verificarea conformităţii administrative şi de eligibilitate a cererii de finanţare se utilizează un sistem de evaluare de tip DA/NU.

În cazul în care informaţiile oferite sunt neclare sau incomplete, cererea de finanţare va fi respinsă. În cazul proiectelor care nu sunt considerate admisibile, solicitanţii sunt informaţi în scris asupra motivelor respingerii.

Verificarea eligibilităţii se realizează numai pentru Cererile de finanţare conforme din punct de vedere administrativ, urmărindu-se îndeplinirea condiţiilor de eligibilitate definite în acest ghid. Dacă proiectul nu îndeplineşte toate criteriile stabilite este respins.

|  |
| --- |
| **Atenţie!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

**Numai cererile de finanţare eligibile (care îndeplinesc toate criteriile din Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului, numai dacă proiectul nu este exclus, în conformitate cu prevederile din prezentul Ghid.**

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

**4.1.2 Evaluarea cererilor de finanţare**

Evaluarea proiectelor se face după trei criterii majore:

* Criteriul 1-Relevanţa şi oportunitatea proiectului – maxim 40 puncte
* Criteriul 2- Maturitatea şi calitatea pregătirii proiectului – maxim 40 puncte
* Criteriul 3- Sustenabilitatea proiectului – maxim 20 puncte

Fiecare criteriu este împărţit în subcriterii punctate corespunzător. Punctajul pe fiecare criteriu în parte se calculează prin însumarea punctajelor acordate tuturor subcriteriilor care îl compun. Punctajul total acordat proiectului reprezintă suma punctajelor acordate celor 3 criterii, respectiv între 0 – 100.

Punctajul minim pentru fiecare criteriu este după cum urmează:

* Relevanţa și oportunitatea proiectului - 20 puncte
* Maturitatea și calitatea pregătirii proiectului – 28 puncte
* Sustenabilitatea proiectului – 12 puncte

Obţinerea punctajului minim pentru fiecare criteriu nu asigură promovarea spre finanţare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim **70 de puncte**, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu respectiv un total de **maxim 60 de puncte**, acesta va fi propus pentru respingere, iar solicitantul va fi informat.

Evaluarea proiectului va permite aprecierea contribuţiei proiectului la îndeplinirea obiectivelor POIM, la implementarea legislaţiei relevante cu privire la eficienţa energetică în România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de verificare şi evaluare a cererilor de finanţare din Anexa 3 la prezentul ghid.

|  |
| --- |
| **Atenţie!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

Rezultatul evaluării se concretizează în 2 liste de proiecte, care vor fi actualizate permanent pe pagina de internet a AM POIM, în funcţie de ritmul de depunere a proiectelor:

* proiecte propuse pentru finanţare;
* proiecte propuse pentru respingere.

Notificarea solicitantului cu privire la rezultatul evaluării proiectelor depuse se va face în scris de către AM, într-un termen estimat de 3 luni de la data depunerii proiectelor.

Selecţia proiectelor se va face în limita fondurilor disponibile pentru această cerere de proiecte, cu condiţia obţinerii punctajului minim în etapa de evaluare tehnică şi financiară, în ordinea în care au fost depuse cererile de finanţare.

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înştiinţat în scris asupra motivelor respingerii.

***4.1.3 Reguli specifice de selecţie***

Pentru susţinerea obiectivelor Strategiei Dunării se va acorda punctaj suplimentar acelor proiecte localizate în cele 12 judeţe riverane Dunării (Caraş-Severin, Mehedinţi, Dolj, Olt, Teleorman, Giurgiu, Călăraşi, Ialomiţa, Brăila, Galaţi, Tulcea, Constanţa). Astfel pentru aceste proiecte se vor acorda suplimentar **2 puncte** în cadrul criteriului de relevanţă.

Proiectele care sunt localizate în aria reprezentativă pentru ITI Delta Dunării vor beneficia de suma prealocată acestei arii de intervenţie, conform POIM. Proiectele vizând teritoriul ITI Delta Dunării vor răspunde strategiei de finanţare în domeniul cogenerării de înaltă eficienţă prin acţiunile propuse spre finanţare (A sau B).

Proiectele depuse în limita alocării financiare pentru ITI vor fi însoţite de avizul ADI ITI cu privire la încadrarea proiectului în Strategia de dezvoltare a ITI (proiect sau aprobată), corelat cu acţiunile finanţabile din POIM.

Pentru susţinerea obiectivelor Memorandumului cu tema “Dezvoltarea unor programe integrate din fonduri europene și bugetul național pentru îmbunătățirea situației sociale și economice a locuitorilor din zonele pilot de intervenție Valea Jiului, zona Roșia Montană – Munții Apuseni și comunitățile marginalizate din Moldova (Vaslui-Iasi)”, se vor acorda suplimentar **2 puncte** în cadrul criteriului de relevanţă, proiectelor localizate în zonele de intervenţie definite de memorandum.

1. Zonele din Valea Jiului:

- Municipiul Petroșani cu localitățile aparținătoare Dalja Mare, Dalja Mică, Peștera Bolii, Slătinioara

- Municipiul Lupeni

- Municipiul Vulcan cu localitățile aparținătoare Dealu Babii și Paroșeni

- Orașul Petrila cu localitățile aparținătoare Lonea, Cîmpa, Jiet, Răscoala și Tirici

- Orașul Uricani cu localitățile aparținătoare Câmpul lui Neag și Valea de Brazi

- Orașul Aninoasa cu localitatea aparținătoare Iscroni.

2. Zona Roșia Montană – Munții Apuseni.

Localitățile: Meteş, Zlatna, Almașu Mare, Bucureșci, Brad, Blăjeni, Buceș, Ciuruleasa, Abrud, Roșia Montană, Bucium, Mogoș, Ponor, Râmetea, Ocoliș, Poșaga de Jos, Sălciua de Jos, Baia de Arieș, Lupșa, Bistra, Câmpeni, Vadu Moților, Poiana Vadului, Avram Iancu, Vidra, Sohodol.

3. Zona Moldova (Vaslui – Iași): Unitățile administrativ-teritoriale (a se vedea lista din Anexa nr. 9 la ghid).

**4.2 Depunerea și soluționarea contestațiilor**

În situaţia în care solicitanţii sunt nemulţumiţi de respingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat. Contestaţiile se depun în termen de 10 zile lucrătoare de la comunicarea rezultatului la sediul Ministerului Dezvoltării Regionale, Administrației Publice și Fondurilor Europene. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestaţiile trebuie să respecte următoarele cerinţe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare şi selecţie;
* Semnătura reprezentantului legal;
* Data formulării contestaţiei;
* (după caz) Ştampila.

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în scris asupra deciziei comisiei.

**Capitolul 5. Contractarea proiectelor**

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit punctajul minim, AM POIM redactează nota de aprobare a proiectului şi contractul de finanţare şi transmite solicitantului cele două exemplare ale contractului, în vederea semnării de către reprezentantul legal.

Solicitantul va încărca în MySMIS documentele solicitate în Fișa de control din ***Anexa 2b,*** în funcţie de disponibilitatea sistemului electronic. Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului (respectiv fișa de control din ***Anexa 2b)*** sau nu se mai află în perioada de valabilitate;
* se constată modificarea formei iniţiale a contractului transmis de către AM POIM şi/sau nerespectarea termenului limită de returnare a celor două exemplare de contract semnate şi ştampilate.

În cazul proiectelor respinse, AM POIM va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul.

Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi vor fi transmise cele două exemplare ale CF în vederea semnării de către acesta. Transmiterea către solicitant se va face cu asigurarea unui mijloc de probă a primirii contractului.

Contactul de finanţare va fi semnat de către reprezentanţii AM POIM şi reprezentantul legal al solicitantului, contractul de finanţare intrând în vigoare la data semnării ultimei părţi semnatare.

Solicitantul are obligaţia de a semna şi ştampila, după caz, contractul pe fiecare pagină şi pe fiecare exemplar şi de a returna în termenul solicitat de AM POIM (5 zile de la data primirii documentului) cele două exemplare însoţite, eventual, de orice alt document solicitat prin contract. În cazul în care solicitantul nu respectă termenul de semnare a CF şi returnare la AM POIM, AM POIM îşi rezervă dreptul de a respinge finanţarea CF.

După semnarea de către solicitant, CF va fi semnat de către reprezentantul legal al AM POIM. Data încheierii CF este data ultimei semnături. Un exemplar original se returnează beneficiarului.

Beneficiarul trebuie să păstreze şi să pună la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

Procedura de contractare poate diferi de cea descrisă în Ghidul Solicitantului, în corelare cu funcționalitățile MySMIS. Prin urmare, va fi comunicată ulterior beneficiarilor.

Fiecare contract poate avea clauze suplimentare specifice sau poate fi actualizat cu ultimele modificări identificate a fi necesare de către AM POIM. Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

|  |
| --- |
| **Atenţie!**  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi.  Pentru asigurarea finanţării cheltuielilor necesare implementării proiectului din instrumente structurale, precum şi pentru asigurarea sustenabilitãţii investiţiei, beneficiarul poate constitui garanţii în favoarea unei instituţii de credit, sub forma gajării sau ipotecării asupra activelor fixe care fac obiectul finanţării prin proiect în condiţiile legii şi cu respectarea prevederilor contractului în cauză, în conformitate cu prevederile HG nr. 606/2010 privind stabilirea unor masuri de accelerare a implementarii instrumentelor structurale şi cu respectarea obligaţiilor menţionate în respectivul act normativ, cu modificările şi completările ulterioare. |

# Anexe

**Anexa 1. Cererea de finanțare**

**Anexa 1a. Formatul Fișei de Proiect**

#### Anexa 1b. Conformitatea cu prevederile din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Regulamentul de ajutor de stat exceptat)

#### Anexa 2. Fișă de control

**Anexa 3. Grile de verificare și evaluare a cererilor de finanțare**

#### Anexa 4. Modele de declarații și formulare anexe la cererea de finanțare (de eligibilitate, angajament, conformitatea cu regulile de ajutor de stat, conflict de interese, declaraţie privind tipul întreprinderii, declaraţie privind privind eligibilitatea TVA aferente cheltuielilor)

**Anexa 5. Categorii de cheltuieli indicative pentru proiectele finanțate în cadrul OS 6.4.**

**Anexa 6. Model orientativ al contractului de finanțare**

**Anexa 7. Indicatori propuşi pentru monitorizarea efectelor asupra mediului ale Programului Operaţional Infrastructură Mare 2014-2020**

**Anexa 8. Metodologie de calcul a costurilor de investiții eligibile în cadrul Obiectivului specific 6.4, în conformitate cu prevederile art. 40 din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat**

**Anexa 9. Lista zonelor din județele Iași și Vaslui eligibile pentru contribuția la obiectivele memorandumului de sprijinire a zonelor defavorizate**

**Anexa 10. Lista domeniilor de activitate eligibile/Coduri CAEN**

1. Pentru clarificări privind puterea termică nominală, a se consulta documentul “Îndrumări asupra interpretării Anexei I din Directiva EU ETS” ,<http://www.mmediu.ro/app/webroot/uploads/files/2015-09-08_Ghid_interpretare_activitati_Anexa_I_ETS.pdf>, pag.12 (http://ec.europa.eu/clima/policies/ets/docs/guidance\_interpretation\_en.pdf). [↑](#footnote-ref-1)
2. Se iau în considerare toate formele de produse energetice, combustibili, energie termică, energie din surse regenerabile, energie electrică sau orice altă formă de energie, astfel cum sunt definite în art. 2 lit. (d) din Regulamentul (CE) nr. 1.099/2008 al Parlamentului European şi al Consiliului din 22 octombrie 2008 privind statisticile în domeniul energiei. [↑](#footnote-ref-2)
3. Idem 4. [↑](#footnote-ref-3)
4. În cazul selecţiei proiectului, beneficiarul înregistrat în alt stat membru va face dovada înregistrării în România la momentul efectuării primei plăți din cadrul finanțării [↑](#footnote-ref-4)
5. Valoarea actualizată netă financiară (VANF) reprezintă suma care rezultă după ce costurile de investiție, de funcționare și de înlocuire preconizate (actualizate) ale proiectului sunt deduse din valoarea actualizată a veniturilor preconizate. Rata de rentabilitate financiară (RRF) este rata de actualizare care determină o VANF egală cu zero. [↑](#footnote-ref-5)