**Anexa8**

**Metodologie de calcul a costurilor de investiții eligible în cadrul Obiectivului specific 6.4, în conformitate cu prevederile*art. 40 din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

|  |
| --- |
| **Calcularea costurilor eligibile se va realiza în conformitate cu prevederile Regulamentului, art.40. alin.4), astfel:**  *”Costurile eligibile sunt fie costurile suplimentare de investiţii pentru echipamentele necesare pentru ca instalaţia să funcţioneze ca instalaţie de cogenerare de înaltă eficienţă, în comparaţie cu instalaţiile convenţionale de energie electrică sau de energie termică de aceeaşi capacitate, fie costurile suplimentare de investiţii pentru modernizarea în vederea obţinerii unei efiecienţe sporite în cazul în care o instalaţie existentă atinge deja pragul de înaltă eficienţă.”* |

***A. Mod de calcul în cazul în cazul următoarelor tipuri de investiţii:***

* *Modernizarea unei instalaţii convenţionale existente de energie electrică sau termică pentru a funcționa ca instalație de cogenerare de înaltă eficiență*
* *Modernizarea unei instalaţii de cogenerare existente pentru a funcționa ca instalație de cogenerare de înaltă eficiență*
* *Realizarea unei instalaţii noi de cogenerare de înaltă eficienţă.*

***Atenție!***

* ***În cazul investițiilor de modernizare, atunci cînd costurile din cadrul proiectului pot fi ușor identificabile ca fiind legate de o investiție separată, costurile eligibile pot fi costurile suplimentare de investiții. În cazul în care costurile din cadrul proiectului nu pot fi ușor identificabile, costurile eligibile vor fi determinate ca diferența dintre costurile de investiții ale proiectului și costurile de investiții din scenariul contrafactual.***
* ***Situațiile și exemplele prezentate nu sunt limitative, orice altă situație contrafactuală poate fi prezentată, în funcție de specificul proiectului.***
* ***Costul investițiilor necesare pentru atingerea nivelului de protecție impus de standardele Uniunii nu este eligibil și trebuie dedus.***

***Exemplu:***

*Etapa 1 Etapa 2*

Determinarea Compararea cu investiţia în CHP de înaltă eficienţă

investiției de referință

(*contrafactual*)

|  |
| --- |
| Costuri suplim. de inv. în cogenerare de inalta efiecienta, în rap. cu investiţia din contrafactual  Costuri eligibile |
| Parte neeligibilă |

|  |
| --- |
| Instalaţie conventionala de producere energie termică /electrică |

Scenariul contrafactual se referă la investiţia care ar fi fost realizată în mod credibil în absența ajutorului de stat, cu care se compară investiţia în cogenerare de înaltă eficienţă. Determinarea investiţiei de referinţă (instalaţie convenţională de producere electricitate sau energie termică) va depinde de scopul pentru care este realizat proiectul, astfel:

* este instalația de cogenerare de înaltă eficiență construită în principal pentru energia termică pe care o generează?
* atunci investiţia de referinţă va fi reprezentată de instalația de producere energie termică, având aceeași capacitate ca și partea de energie termică din cadrul instalației de cogenerare de înaltă eficință (output termic); iar energia electrică ar fi doar un produs secundar.

În acest caz, costurile de investiții suplimentare în instalația de cogenerare de înaltă eficiență (costurile eligibile) vor fi obținute ca diferență între costurile de investiții ale proiectului (instalație de cogenerare de înaltă eficiență) și costurile de investiție cu instalația convenţională de producere energie termică, ce ar fi realizată în mod credibil în lipsa ajutorului de stat.

* este instalația de cogenerare de înaltă eficiență construită în principal pentru energia electrică pe care o generează?
* atunci investiţia de referinţă va fi reprezentată de instalația de producere energie electrică, având aceeași capacitate ca și partea de energie electrică din cadrul instalației de cogenerare de înaltă eficiență (output electric); iar energia termică ar fi doar un produs secundar.

În acest caz, costurile de investiții suplimentare în instalația de cogenerare de înaltă eficiență (costurile eligibile) vor fi obținute ca diferență între costurile de investiții ale proiectului (instalație de cogenerare de înaltă eficiență) și costurile de investiție cu instalația convenţională de producere energie electrică, ce ar fi realizată în mod credibil în lipsa ajutorului de stat.

Costul investiției de referință se va deduce din costurile totale ale proiectului, în vederea stabilirii costurilor eligibile.

***Valorile de referință ale eficienței se calculează în conformitate cu principiile menționate în cadrul Anexei II din Directiva 2012/27/EU privind eficiența energetică.***

***Exemple de calcul a costurilor eligibile:***

***Exemplu 1:***

*Intreprinderea X doreşte să modernizeze o instalație convenţională de energie termică (cazan pe cărbune) de 5 MWt (output), astfel încât aceasta să funcționeze ca o instalaţie de cogenerare de înaltă eficienţă de 6 MW (output), din care 1MWe şi 5 MWt.*

*În lipsa ajutorului, întreprinderea X nu ar moderniza instalația convențională de producere energie termică existentă (cazanul pe cărbune-scenariul contrafactual).*

*Costurile eligibile = costuri totale de investiţii cu instalaţia de cogenerare de înaltă eficienţă de 6 MW (output) – costuri totale cu realizarea unui cazan pe cărbune de 5MWt (output), ca instalație nouă.*

***Exemplu 2:***

*Întreprinderea X doreşte să modernizeze o instalație de cogenerare de 6 MW (output), din care 1MWe şi 5MWt, astfel încât aceasta să funcționeze ca o instalaţie de cogenerare de înaltă eficienţă de 6 MW (output), din care 1MWe şi 6 MWt.*

*În lipsa ajutorului, întreprinderea X nu ar moderniza instalația de cogenerare existentă (scenariul contrafactual). Proiectul privind instalația de cogenerare de înaltă eficiență este realizat în principal pentru energie termică, în zonă nu există rețea de gaz, deci instalația care ar fi realizată în mod credibil în lipsa ajutorului de stat poate fi o centrală de producere energie termică pe cărbune, de 5 MWt.*

*Costurile eligibile = costuri totale de investiţii cu instalaţia de cogenerare de înaltă eficienţă de 6 MW (output) – costuri totale cu o centrală de producere energie termică pe cărbune de 5MWt (output).*

***Exemplu 3:***

*Intreprinderea X doreşte să realizeze o instalație de cogenerare de înaltă eficiență de 6 MW (output), din care 1MWe şi 5 MWt (proiect nou).*

*În lipsa ajutorului, întreprinderea X ar realiza în mod credibil o instalaţie convenţională de producere energie termică de 5MWt output (scenariul contrafactual). Proiectul privind instalația de cogenerare de înaltă eficiență este realizat în principal pentru energie termică, în zonă există rețea de gaz, deci instalația care ar fi realizată în mod credibil în lipsa ajutorului de stat este un cazan pe gaz de 5 MWt.*

*Costurile eligibile = costuri totale de investiţii cu instalaţia de cogenerare de înaltă eficienţă de 6 MW (output) – costuri totale cu un cazan pe gaz de 5MWt (output)*

1. **Mod de calcul în cazul unei investiţii privind:**

* *Modernizarea unei instalaţii existente care atinge deja pragul de înaltă eficienţă, în vederea obţinerii unei eficienţe sporite.*

***Exemplu:***

*Etapa 1 Etapa 2*

Determinarea Compararea cu investiţia

investiției de referință în modernizarea CHP

de înaltă eficienţă

|  |
| --- |
| Costuri suplim. de inv. în modernizarea instalației de cogenerare de inalta eficienta  Costuri eligibile |
| Parte neeligibilă |

|  |
| --- |
| Instalaţie existenta care atinge deja pragul de înaltă eficiență |

***Exemplu de calcul a costurilor eligibile:***

*Intreprinderea X deține o instalație de cogenerare de înaltă eficiență, cu un randament global brut de 75%, pe care dorește să o modernizeze în sensul creșterii randamentului la 90%.*

*Costurile eligibile = costuri suplimentare de investiţii cu creșterea eficienței instalației de cogenerare de înaltă eficiență.*

|  |  |  |
| --- | --- | --- |
| **Tipul proiectului** | **Realizarea /modernizarea centralelor de cogenerare de înaltă eficiență (de maximum 8 Mwe) pe gaz natural/biomasă[[1]](#footnote-1)/gaze reziduale** | |
| **Output** | Energie electrică (maximum 8 MWe) și energie termică în cogenerare de înaltă eficiență | |
| **Tipul investiției** | Realizarea unei instalaţii de cogenerare de înaltă eficienţă (cf.art.40. alin.4 din Reg. 651/2014) | Modernizarea unei instalaţii de cogenerare care atinge deja pragul de înaltă eficienţă (cf. art.40. alin.4 din Reg. 651/2014)[[2]](#footnote-2) |
| **Exemplu de investiție** | * *Modernizarea unei instalaţii convenţionale existente de energie electrică sau termică pentru a functiona ca instalatie de cogenerare de inalta eficienta* * *Modernizare instalație de cogenerare[[3]](#footnote-3)care nu este de înaltă eficiență* * *Construcția unei instalații de cogenerare de înaltă eficiență (proiect nou)* | * *Modernizarea unei instalaţii de cogenerare existente[[4]](#footnote-4) care atinge deja pragul de înaltă eficienţă, în vederea obţinerii unei eficienţe sporite* |
| **Scenariul contrafactual[[5]](#footnote-5)** | Instalaţie convenţională de producere energie electrică / termică de aceeași capacitate cu partea predominantă din cadrul instalației de cogenerare de înaltă eficiență |  |
| **Costuri eligibile** | Diferența dintre costurile cu realizarea instalaţiei de cogenerare de înaltă eficienţă și **costurile cu instalaţia convenţională de producere separată a energiei electrice sau termice[[6]](#footnote-6)** care ar fi fost realizată în mod credibil în absența ajutorului de stat. | **Costurile** **suplimentare** **de investiții** pentru modernizarea în vederea obţinerii unei eficienţe sporite în cazul în care o instalaţie existentă atinge deja pragul de înaltă eficienţă |

**Exemplu de calcul al costurilor eligibile**

1. *Se va avea în vedere că doar costurile de investiții cu producerea energiei in cogenerare din biomasă sunt eligibile. Costurile cu combustibilul sau cu instalația de producere a combustibilului nu sunt eligibile* [↑](#footnote-ref-1)
2. *Operațiile de întreținere și de înlocuire a pieselor și a componentelor unei centrale, care sunt în mod normal efectuate pe durata de viață preconizată a instalației, nu se califică pentru a fi eligibile* [↑](#footnote-ref-2)
3. *În sensul de unitate de cogenerare definit de pct. 37, art. 1 din Directiva 2012/27/UE privind eficiența energetică* [↑](#footnote-ref-3)
4. *În cazul în care instalația satisfice toate cerințele privind cogenerarea de înaltă eficiență (impuse de art. 2(34) din Directiva 2012/27/UE privind eficiența energetică)* [↑](#footnote-ref-4)
5. *Costul instalației din contrafactual se va deduce din costurile totale ale proiectului, in vederea stabilirii costurilor eligibile.* [↑](#footnote-ref-5)
6. *.Costurile cu o instalație convențională de producere separată a energiei electrice sau termice de aceeași capacitate cu partea predominantă din CHP, la prețul pieței existent la momentul depunerii cererii de finanțare (se vor justificate pe baza a trei oferte de preț/ cataloage).* [↑](#footnote-ref-6)